Svarīgs juridisks paziņojums

|

32002L0051

Eiropas Parlamenta un Padomes Direktīva 2002/51/EK (2002. gada 19. jūlijs), par divriteņu un trīsriteņu mehānisko transportlīdzekļu radīto piesārņojošo vielu emisijas līmeņa samazināšanu, ar ko groza Direktīvu 97/24/EKDokuments attiecas uz EEZ.

Oficiālais Vēstnesis L 252 , 20/09/2002 Lpp. 0020 - 0032 CS.ES Nodaļa 07 Sējums 007 Lpp. 51  - 61 ET.ES Nodaļa 07 Sējums 007 Lpp. 51  - 61 HU.ES Nodaļa 07 Sējums 007 Lpp. 51  - 61 LT.ES Nodaļa 07 Sējums 007 Lpp. 51  - 61 LV.ES Nodaļa 07 Sējums 007 Lpp. 51  - 61 MT.ES Nodaļa 07 Sējums 007 Lpp. 51  - 61 PL.ES Nodaļa 07 Sējums 007 Lpp. 51  - 61 SK.ES Nodaļa 07 Sējums 007 Lpp. 51  - 61 SL.ES Nodaļa 07 Sējums 007 Lpp. 51  - 61

		Eiropas Parlamenta un Padomes Direktīva 2002/51/EK(2002. gada 19. jūlijs),par divriteņu un trīsriteņu mehānisko transportlīdzekļu radīto piesārņojošo vielu emisijas līmeņa samazināšanu, ar ko groza Direktīvu 97/24/EK(Dokuments attiecas uz EEZ)EIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 95. pantu,ņemot vērā Komisijas priekšlikumu [1],ņemot vērā Ekonomikas un sociālo lietu komitejas atzinumu [2],saskaņā ar Līguma [3] 251. pantā paredzēto procedūru, ievērojot Samierināšanas komitejas 2002. gada 1. maijā apstiprināto kopīgo dokumentu,tā kā:(1) Eiropas Kopienas piektā rīcības programma par vides aizsardzību, kuru tās galvenajās nostādnēs Padome apstiprinājusi ar Padomes un dalībvalstu valdību pārstāvju Lēmumu, kas pieņemts Padomes 1993. gada 1. februāra sanāksmē [4], paredz papildu mēģinājumus mehānisko transportlīdzekļu radītā piesārņojošo vielu emisiju patreizējā līmeņa ievērojamai samazināšanai.(2) Eiropas Parlamenta un Padomes Direktīva 97/24/EK (1997. gada 17. jūnijs) par dažām divriteņu vai trīsriteņu mehānisko transportlīdzekļu detaļām un parametriem [5] ir viena no Direktīvām, uz kurām attiecas tipa apstiprināšanas procedūra saskaņā ar Padomes 1992. gada 30. jūnija Direktīvu 92/61/EEK par divriteņu un trīsriteņu mehānisko transportlīdzekļu tipa apstiprināšanu [6].(3) Saskaņā ar Direktīvas 97/24/EK 5. pantu, Komisijai 24 mēnešos pēc Direktīvas pieņemšanas ir jāsniedz Eiropas Parlamentam un Padomei priekšlikums, kas balstīts uz stingrāku emisiju līmeņu ierobežojumu piemērošanas izpēti, un to izmaksu un ieguvumu novērtējumu, un kurā noteikts turpmāko posmu, kura laikā tiks pieņemti pasākumi tālākai transportlīdzekļu radītu emisiju līmeņa ierobežošanai. Šāda darbība attiecas uz motocikliem, jo stingrāku emisiju līmeņu noteikšanas turpmākais posms mopēdiem, kas piemērojams no 2002. gada 17. jūnija, jau ir paredzēts Direktīvā 97/24/EK.(4) Balstoties uz tehnisko iespēju un izmaksu efektivitātes novērtējumu, ir noteikti atsevišķi jauni I tipa testa līmeņi, kas piemērojami no 2003. gada visiem motocikliem un atbilst par 60 % samazinātiem ogļūdeņražu un oglekļa monoksīda līmeņiem četrtaktu motocikliem un par 70 % samazinātiem ogļūdeņražu un 30 % oglekļa monoksīda līmeņiem divtaktu motocikliem. Tālāka slāpekļa oksīdu līmeņa samazināšana četrtaktu motocikliem netika uzskatīta par realizējamu ar paredzētajām tehnoloģijām. Progresīvās tiešās iesmidzināšanas tehnoloģijas, kam ir vislielākais potenciāls oglekļa monoksīda un ogļūdeņražu līmeņa samazināšanā, pielietošana divtaktu motocikliem ir neizbēgami saistīta ar mērenu slāpekļa oksīdu līmeņa pieaugumu, salīdzinot ar patreizējo dienas līmeņa ierobežojumu, tādējādi tas kļūs līdzīgs kā četrtaktu motocikliem. Pamatojoties uz pārskatiem par emisiju, kas apstiprina motociklu minimālo nozīmi kopējā autotransporta slāpekļa oksīdu emisijas apjoma veidošanā, tas ir uzskatīts par pieņemamu.(5) Ņemot vērā dažu transportlīdzekļu kategoriju, tādu kā enduro un triāla motocikli, speciālās īpašības un pielietojumu un to, ka tie rada ļoti mazu daļu kopējā piesārņojuma līmenī, sakarā ar nelielo ik gadus Eiropā pārdoto šādu motociklu skaitu, būtu jāpieņem pagaidu izņēmums attiecībā uz jauno līmeņa ierobežojumu stāšanos spēkā 2003. gadā, lai ļautu ražotājiem ieviest atbilstošas tehnoloģijas.(6) Pārbaude un apkope tiek uzskatītas par būtiskām, lai nodrošinātu to, ka jauno transportlīdzekļu emisiju līmeņi nepārsniegtu pieņemtās normas. Šajā ziņā, un sakarā ar noteikumiem pasažieru automašīnām, prasības II tipa testēšanai un jo īpaši oglekļa monoksīda saturs 4,5 tilpumprocentu apmērā jāaizvieto ar prasībām mērīt un fiksēt nepieciešamos datus tehniskās apskates vajadzībām.(7) Tricikli un kvadricikli ir aprīkoti ar dzirksteļaizdedzes vai kompresijas aizdedzes (dīzeļ-) dzinējiem; sakarā ar pasažieru automašīnu emisiju līmeņiem, katrai kategorijai vajag noteikt atsevišķu līmeņu robežu. Šajā sakarā jautājums par daļiņu emisiju būtu jārisina nākotnē.(8) Attiecīgo degvielu, kuras tika izmantotas emisiju daudzuma noteikšanā, īpašības jāsaskaņo ar tām, ko lieto pasažieru automašīnās, tādējādi atspoguļojot specifikāciju izmaiņas tirdzniecībā ar degvielām saskaņā ar Kopienas tiesību aktiem par benzīna un dīzeļdegvielu kvalitāti.(9) Dalībvalstīm būtu jāļauj nodokļu atvieglojumu veidā sekmēt tādu transportlīdzekļu laišanu tirgū, kuri atbilst Kopienas līmenī pieņemtām prasībām un veicināt apkārtējai videi draudzīgas uzlabotas tehnoloģijas, pamatojoties uz obligātajām emisiju vērtībām; šādiem atvieglojumiem jāatbilst dažiem nosacījumiem, kas paredzēti, lai izvairītos no iekšējā tirgus traucējumiem; šī Direktīva neietekmē dalībvalsts tiesības iekļaut piesārņojošu un citu vielu emisiju starp kritērijiem ceļa nodokļa aprēķināšanai div- un trīsriteņu transportlīdzekļiem.(10) Saskaņā ar Līgumu, dalībvalsts var inter alia piedāvāt fiskālus vai finansiālus atvieglojumus vecāku divriteņu un trīsriteņu transportlīdzekļu modernizācijai, ja tādējādi tiek sasniegts šajā Direktīvā vai Direktīvas 97/24/EK iepriekšējā redakcijā noteiktais pieļaujamais līmenis.(11) Jāievieš jauns tipa apstiprināšanas pārbaudes cikls, ar ko var veikt reprezentatīvāku emisiju novērtējumu tādos apstākļos, kas pietuvināti transportlīdzekļu lietošanas apstākļiem, un ar ko var ņemt vērā lielo un mazo motociklu braukšanas veidu atšķirības. Notiek papildu pilnveidošanas darbs, lai veicinātu jaunu, zinātniski pamatotu pārbaudes ciklu ieviešanu.(12) Ir nepieciešams noteikt tālāko obligāto emisiju ierobežojumu posmu no 2006. gada ietverot turpmāku būtisku samazināšanu attiecībā pret 2003. gada pieļaujamajiem līmeņiem.(13) Lai nodrošinātu atbilstību emisiju pieļaujamajiem līmeņiem, no 2006. gada 1. janvāra jāievieš lietošanā esošo divriteņu un trīsriteņu mehānisko transportlīdzekļu atbilstības pārbaude (lietojumtesti). Īpašas prasības emisiju kontrolierīces pareizai darbībai div- un trīsriteņu mehānisko transportlīdzekļu parastajā lietderīgās izmantošanas laikā līdz 30000 km ir jāievieš no 2006. gada 1. janvāra.(14) Jānodrošina arī lietošanā esošo divriteņu un trīsriteņu mehānisko transportlīdzekļu darbības stāvokļa atbilstība pārbaudes cikla nosacījumiem un lai netiktu pielietotas jebkādas anulējamas ierīces vai citi apejoši pasākumi.(15) Divriteņu un trīsriteņu mehāniskie transportlīdzekļi rada pieaugošu daļu no kopējiem transporta izcelsmes CO2 emisiju, iespējami drīz jānosaka CO2 emisiju apjoms un/vai degvielas patēriņš divriteņu un trīsriteņu mehāniskajiem transportlīdzekļiem un jāiekļauj Kopienas ceļu satiksmes radīto CO2 emisiju samazināšanas stratēģijā.(16) Ievērojot motociklu pasaules tirgu un gaisa kvalitātes problēmu līdzību visā pasaulē, ir vērts tiekties saskaņot pārbaudes ciklu. Ņemot vērā to, ka Komisija pieliks pūles, lai pabeigtu pārbaudes ciklu saskaņošanu ar pārējām iesaistītajām pusēm citos tirgos un pabeigtu to, cik drīz iespējams. Patlaban labs pamats ir Apvienoto Nāciju Organizācijas Eiropas Ekonomikas Komisijas 29. darba grupas Ženēvā izstrādātais vispasaules motociklu emisiju pārbaudes cikls. Ir lietderīgi ieviest šādu jaunu vispasaules pārbaudes ciklu kā alternatīvu tipa apstiprināšanas procedūrai otrajā posmā 2006. gadā. Kad tas tiks lielā mērā atzīts, visiem turpmākajiem samazināšanas posmiem jaunais pārbaudes cikls varētu kļūt par oficiālu pamatu tipa apstiprināšanai.(17) Piedāvātās rīcības mērķus, respektīvi, divriteņu un trīsriteņu mehānisko transportlīdzekļu radīto piesārņojošo vielu emisiju līmeņu samazināšanu, dalībvalstis nevar pietiekami labi īstenot un rīcības mēroga vai seku dēļ tos labāk var sasniegt Kopienas līmenī, Kopiena var noteikt pasākumus saskaņā ar subsidiaritātes principu, kas noteikts Līguma 5. pantā. Saskaņā ar minētajā pantā noteikto proporcionalitātes principu šī direktīva nepārsniedz šā mērķa sasniegšanai vajadzīgo.(18) Atbilstīgi būtu jāgroza Direktīva 97/24/EK,IR PIEŅĒMUŠI ŠO DIREKTĪVU.1. pantsŠīs Direktīvas mērķis ir samazināt divriteņu un trīsriteņu mehānisko transportlīdzekļu radīto piesārņojošo vielu emisijas līmeni, samazinot šādas emisijas robežlielumus.2. pants1. No 2003. gada 1. aprīļa dalībvalsts nevar, pamatojoties uz veicamajiem pasākumiem pret gaisa piesārņošanu:a) atteikt piešķirt EK tipa apstiprinājumu saskaņā ar Direktīvas 92/61/EEK 4. panta 1. punktu vaib) aizliegt reģistrēt, pārdot vai sākt ekspluatēt transportlīdzekļus,ja pasākumi, kas veicami pret gaisa piesārņošanu, atbilst Direktīvas 97/24/EK prasībām.2. No 2003. gada 1. aprīļa dalībvalstis nepiešķir EK tipa apstiprinājumu saskaņā ar Direktīvas 92/61/EEK 4. panta 1. punktu jebkura tipa transportlīdzeklim, pamatojoties uz veicamajiem pasākumiem pret gaisa piesārņošanu, ja tas neatbilst Direktīvas 97/24/EK noteikumiem.I tipa testam jālieto Direktīvas 97/24/EK 5. nodaļas II pielikuma 2.2.1.1.5. iedaļas tabulā A rindā norādītie robežlielumi.3. No 2004. gada 1. jūlija dalībvalstis:a) uzskata jauniem transportlīdzekļiem saskaņā ar Direktīvu 92/61/EEK pievienotos atbilstības sertifikātus par nederīgiem unb) atsaka tādu jaunu transportlīdzekļu reģistrāciju, pārdošanu vai ekspluatācijas uzsākšanu, kuriem nav pievienots Direktīvā 92/61/EEK noteiktais atbilstības sertifikāts,pamatojoties uz pasākumiem, kas veicami pret gaisa piesārņošanu, ja transportlīdzeklis neatbilst Direktīvas 97/24/EK noteikumiem.I tipa testam mopēdiem jālieto Direktīvas 97/24/EK 5. nodaļas I pielikuma 2.2.1.1.3. iedaļas tabulas otrajā rindā norādītie robežlielumi.I tipa testam motocikliem jālieto Direktīvas 97/24/EK 5. nodaļas II pielikuma 2.2.1.1.5. iedaļas tabulas A rindā norādītie robežlielumi.4. Saskaņā ar Direktīvu 92/61/EEK, triāla un enduro motocikliem ar diviem riteņiem šā panta 2. punktā noteiktā diena ir 2004. gada 1. janvāris un 3. punktā noteiktā diena ir 2005. gada 1. jūlijs.Triāla motocikls ir transportlīdzeklis ar sekojošām parametriem:a) maksimālais vadītāja sēdekļa augstums — 700 mm;b) minimālā atstarpe līdz zemei — 280 mm;c) maksimālais degvielas tvertnes tilpums — 41 l;d) minimālais kopējais pārnesuma skaitlis augstākajā pārnesumā (primārais skaitlis × pārnesuma skaitlis × beigu piedziņas pārnesumskaitlis) ir 7,5.Enduro motocikls ir transportlīdzeklis ar sekojošām parametriem:a) minimālais vadītāja sēdekļa augstums ir 900 mm;b) minimālā atstarpe līdz zemei 310 mm;c) minimālais kopējais pārnesuma skaitlis augstākajā pārnesumā (primārais skaitlis × pārnesuma skaitlis × beigu piedziņas pārnesumskaitlis) ir 6,0.3. pants1. No 2006. gada 1. janvāra dalībvalstis atteiks piešķirt EK tipa apstiprinājumu saskaņā ar Direktīvas 92/61/EEK 4. panta 1. punktu jaunam transportlīdzekļa tipam, pamatojoties uz veicamajiem pasākumiem pret gaisa piesārņošanu, ja tas neatbilst Direktīvas 97/24/EK noteikumiem.I tipa testam jālieto Direktīvas 97/24/EK 5. nodaļas II pielikuma 2.2.1.1.5. iedaļas tabulas B rindā norādītie robežlielumi.2. No 2007. gada 1. janvāra dalībvalstis:a) uzskata atbilstības sertifikātus, kas pievienoti jauniem transportlīdzekļiem atbilstīgi Direktīvai 92/61/EEK, par nederīgiem unb) atsaka reģistrāciju, pārdošanu vai ekspluatācijas uzsākšanu jauniem transportlīdzekļiem, kuriem nav pievienots atbilstības sertifikāts atbilstīgi Direktīvai 92/61/EEK,pamatojoties uz pasākumiem, kas veicami pret gaisa piesārņošanu, ja transportlīdzeklis neatbilst Direktīvas 97/24/EK noteikumiem.I tipa testam jālieto Direktīvas 97/24/EK 5. nodaļas II pielikuma 2.2.1.1.5. iedaļas tabulas B rindā norādītie robežlielumi.Transportlīdzekļu tipiem, kurus ik gadus Eiropas Savienībā pārdod vairāk nekā 5000 vienību, šī diena ir 2008. gada 1. janvāris.4. pants1. Dalībvalstis var izstrādāt noteikumus nodokļu atvieglojumiem tikai attiecībā uz transportlīdzekļiem, kuri atbilst Direktīvas 97/24/EK prasībām. Šādi atvieglojumi atbilst kādam no sekojošiem nosacījumiem:a) tos piemēro visiem jaunajiem tirdzniecībai piedāvātajiem transportlīdzekļiem dalībvalsts tirgū, kuri atbilst obligātajiem emisiju robežlielumiem, kas noteikti Direktīvas 97/24/EK 5. nodaļas II pielikuma 2.2.1.1.5. iedaļas tabulā A rindā; tos atceļ, tiklīdz sāk to emisijas robežlielumu obligāto piemērošanu, kas noteikti jaunajiem transportlīdzekļiem 2. panta 3. punktā vaib) tos piemēro visiem jauniem tirdzniecībai piedāvātajiem transportlīdzekļiem dalībvalsts tirgū, kuri jau atbilst obligātajiem robežlielumiem, kas noteikti Direktīvas 97/24/EK 5. nodaļas II pielikuma 2.2.1.1.5. iedaļas tabulā B rindā. To termiņš beidzas dienā, kad Direktīvas 3. panta 2. punktā noteiktus emisijas robežlielumus jauniem transportlīdzekļiem sāk obligāti piemērot.2. Katram transportlīdzekļu tipam, kas minēts 1. punktā, nodokļu atvieglojumiem jābūt mazākā apjomā nekā papildus izmaksām tehnisko risinājumu iegādei un uzstādīšanai uz transportlīdzekļa, lai nodrošinātu atbilstību Direktīvas 97/24/EK 5. nodaļas II pielikuma 2.2.1.1.5. iedaļas tabulā A vai B rindā noteiktajiem robežlielumiem.3. Komisiju laikus informē par plāniem ieviest vai mainīt 1. punktā minētos nodokļu atvieglojumus, lai tā var iesniegt savus apsvērumus.5. pantsNo 2006. gada 1. janvāra attiecībā uz jauniem transportlīdzekļu tipiem un no 2007. gada 1. janvāra attiecībā uz visiem transportlīdzekļu tipiem ar nobraukumu līdz 30000 km, tipa apstiprinājums apliecina arī emisijas kontroles ierīču pareizu darbību divriteņu un trīsriteņu mehānisko transportlīdzekļu parastajā kalpošanas laikā. Šajā nolūkā Komisija līdz 2002. gada 31. decembrim iesniedz Eiropas Parlamentam un Padomei priekšlikumu par "parastā kalpošanas laika" definīciju un papildu noteikumu ieviešanu. Savā izmaksu un ieguvumu analīzē Komisijai vajadzētu vērst uzmanību uz ietekmi, kādu tās priekšlikumi atstāj uz mazajiem un vidējiem uzņēmumiem.6. pants1. No 2006. gada 1. janvāra jauniem divriteņu un trīsriteņu mehānisko transportlīdzekļu tipiem un no 2007. gada 1. janvāra visiem transportlīdzekļu tipiem piešķirtā tipa apstiprinājums ietver arī apstiprinājumu par emisijas kontroles ierīču pareizu darbību transportlīdzekļa parastās kalpošanas laikā parastos lietošanas apstākļos (apstiprinājums lietošanā esošiem transportlīdzekļiem par pareizu uzturēšanu un lietošanu).2. Šajā nolūkā Komisija iesniedz priekšlikumu Eiropas Parlamentam un Padomei "parastā kalpošanas laika" definēšanai un papildu noteikumu ieviešanai. Piemērotos gadījumos tie inter alia ietver:- kritērijus pārbaužu veikšanai,- kritērijus testējamo transportlīdzekļu izvēlei,- kritērijus testu veikšanai,- noteikumus, lai izvairītos no iespējamām kļūdām,- kritēriju, saskaņā ar kuru transportlīdzekļa īpašniekam/turētājam nav jāmaksā.Savā izmaksu un ieguvumu analīzē Komisijai jāvērš uzmanība uz to, kā tās priekšlikumi ietekmē mazos un vidējos uzņēmumus.7. pants1. No 2006. gada 1. janvāra dalībvalstis vairs nevar piešķirt EK tipa apstiprinājumu un atsaka valsts tipa apstiprinājumu divriteņu un trīsriteņu mehāniskajiem transportlīdzekļiem, ja tā CO2 izplūde un degvielas patēriņš nav noteikti saskaņā ar attiecīgiem noteikumiem.2. No 2007. gada 1. janvāra dalībvalstis:- uzskata par nederīgiem atbilstības sertifikātus, kas pievienoti jauniem divriteņu transportlīdzekļiem ar motora tilpumu virs 150 cm3 saskaņā ar Direktīvu 92/61/EEK, un- atsaka reģistrāciju, pārdošanu vai ekspluatācijas uzsākšanu jauniem transportlīdzekļiem, kuriem nav pievienots atbilstības sertifikāts atbilstīgi Direktīvai 92/61/EEK,ja to CO2 izplūde un degvielas patēriņš nebūs noteikti saskaņā ar attiecīgiem noteikumiem.8. pants1. Komisija izskatīs tālāku emisijas standartu ierobežošanu transportlīdzekļiem, uz kuriem attiecas šī Direktīva, ņemot vērā:a) tehnisko attīstību emisijas kontroles tehnoloģiju jomā un to tehniskās un ekonomiskās iespējas attiecībā uz to piemērojamību motocikliem, kā arī uz to piemērojamību dažādiem tirgiem, kuriem šie transportlīdzekļi atbilst;b) tāda reprezentatīvāka testa cikla motocikliem pilnveidošanas attīstību, kurš kompensētu esošā cikla pašreizējos ierobežojumus, tādus kā aukstā palaišana un liela ātruma braukšanas dinamika;c) iespēju saskaņot testa ciklu visā pasaulē;d) atbilstību starp robežlielumiem un jauno testa ciklu;e) turpmāku darbu attiecībā uz daļiņu emisiju un jautājumu par cieto daļiņu emisiju no kompresijas aizdedzes un no dzirksteļaizdedzes motoriem;f) darba turpināšanu attiecībā uz izturības un lietošanas atbilstību;g) turpmāku darbu attiecībā uz auksto palaišanu, bort-diagnosticēšanas (OBD) sistēmām un iztvaikošanas emisiju;h) darba turpināšanu attiecībā uz aizvietojošajiem katalītiskiem konverteriem;i) ekonomisko ietekmi uz mazu sēriju ražošanu un maza apjoma ražotnēm.Komisija turklāt attīstīs specifisku CO2 emisijas mērīšanas metodoloģiju divriteņu un trīsriteņu mehāniskajiem transportlīdzekļiem.2. Komisija, ne vēlāk kā 2002. gada 31. decembrī, iesniegs Komitejai pielāgošanai tehnikas attīstībai priekšlikumu noteikt testa metodi cieto daļiņu emisijas mērīšanai saskaņā ar pētījuma rezultātiem, kā paredzēts 1. punkta e) apakšpunktā, lai to piemērotu attiecībā uz jaunajiem tipa apstiprinājumiem no 2004. gada 1. janvāra.3. Komisija, ne vēlāk kā 2002. gada 31. decembrī, iesniedz Eiropas Parlamentam un Padomei priekšlikumu, kurš satur:a) obligātos emisijas robežlielumus, kas lietojami I tipa testiem tricikliem un kvadricikliem otrajā obligātajā posma no 2006. gada un obligātos emisijas robežlielumus cieto daļiņu emisijai saskaņā ar pētījuma rezultātiem, kā paredzēts 1. punkta e) apakšpunktā;b) pienākumu mērīt specifisko CO2 izplūdi tipa apstiprināšanā saskaņā ar 7. pantu. Komisija iesniegs attiecīgus priekšlikumus divriteņu un trīsriteņu mehānisko transportlīdzekļu iekļaušanai Kopienas stratēģijā transporta radītās CO2 emisijas samazināšanā (vienošanās samazināt vidējo CO2 emisiju, marķēšana, nodokļu atvieglojumi);c) noteikumus par izturīgumu, kas saskaņā ar 5. pantu jāpiemēro no 2006. gada 1. janvāra;d) prasības iekļaut atbilstības testēšanu lietošanā esošajiem transportlīdzekļiem (lietojumtesti) tipa apstiprināšanas procedūrā divriteņu un trīsriteņu mehāniskajiem transportlīdzekļiem no 2006. gada 1. janvāra saskaņā ar 6. pantu;e) jaunus robežlielumus (III posmā) mopēdiem, ieskaitot cieto daļiņu emisiju saskaņā ar 1. punkta e) apakšpunktā paredzētā pētījuma rezultātiem, kas jāpiemēro no 2006. gada. Uz mopēdiem tiks attiecināti arī noteikumi par izturības prasībām un pienākumu tipa apstiprināšanā mērīt specifisko CO2 emisiju.4. Komisija iesniedz priekšlikumus Eiropas Parlamentam un Padomei attiecībā uz pārbaudēm un uzturēšanu, OBD un iztvaikošanas emisijas kontroli. Komisija nodrošina, ka tirgū laiž tikai tādas aizvietojošas un uzlabojošas daļas izplūdes sistēmām, kas atbilst Direktīvas 97/24/EK un šīs Direktīvas prasībām. Jābūt iespējai efektīvi pārbaudīt tipa apstiprinājuma izsniegšanu, kā arī ātri, efektīvi un skaidri atrast un izsekot datiem par izdotiem tipa apstiprinājumiem Eiropas datu sistēmā.5. Cik drīz vien iespējams, vēlākais pēc vispasaules testa cikla tehniskās attīstības, Komisija iesniedz priekšlikumu par tās iekļaušanu un par jaunajiem robežlielumiem, ieskaitot cieto daļiņu emisijai kompresijas aizdedzes motoriem un divtaktu dzirksteļaizdedzes motoriem. Šie robežlielumi jānosaka saistībā ar šīs Direktīvas otro obligāto posmu 2006. gadā (Direktīvas 97/24/EK 5. nodaļas II pielikuma 2.2.1.1.5. iedaļas tabulas B rinda), lai nodrošinātu tādu pašu emisijas līmeni. Testa cikls jāievieš reizē ar šiem jaunajiem robežlielumiem (Direktīvas 97/24/EK 5. nodaļas II pielikuma 2.2.1.1.5. iedaļas tabulai jāpievieno C rinda) kā alternatīva tipa apstiprināšanas procedūra pēc ražotāja izvēles otrajam obligātajam posmam 2006. gadā. Reizē ar jauna vispasaules testa cikla pieņemšanu citos reģionos, tas kļūs par vienīgo pastāvīgo tipa apstiprināšanas procedūru. Izplūdes gāzu emisiju samazināšanas tālākajos posmos pēc 2006. gada jauns testa cikls ar robežlielumiem, kas balstīti uz šī cikla, būs vienīgā derīgā tipa apstiprināšanas procedūra.9. pantsDirektīvas 97/24/EK 5. nodaļa tiek grozīta saskaņā ar pielikuma tekstu.10. pantsDalībvalstīs stājas spēkā normatīvi un administratīvi akti, kas vajadzīgi, lai izpildītu šīs direktīvas prasības līdz 2003. gada 1. aprīlim. Dalībvalstis par to tūlīt informē Komisiju.Kad dalībvalstis pieņem šos tiesību aktus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka paņēmienus, kā izdarīt šādas atsauces.11. pantsŠī direktīva stājas spēkā dienā, kad to publicē Eiropas Kopienu Oficiālajā Vēstnesī.12. pantsŠī direktīva ir adresēta dalībvalstīm.Briselē, 2002. gada 19. jūlijāEiropas Parlamenta vārdā —priekšsēdētājsP. CoxPadomes vārdā —priekšsēdētājsT. Pedersen[1] OV C 337 E, 28.11.2000., 140. lpp. un OV C 240 E, 28.8.2001., 146. lpp.[2] OV C 123, 25.4.2001., 22. lpp.[3] Eiropas Parlamenta 2001. gada 14. februāra atzinums (OV C 276, 1.10.2001., 135. lpp.), Padomes 2001. gada 13. jūlija kopēja nostāja (OV C 301, 26.10.2001., 43. lpp.) un Eiropas Parlamenta 2001. gada 12. decembra lēmums. Eiropas Parlamenta 2002. gada 30. maija lēmums un Padomes 2002. gada 11. jūnija lēmums.[4] OV C 138, 17.5.1993., 1. lpp.[5] OV L 226, 18.8.1997., 1. lpp.[6] OV L 225, 10.8.1992., 72. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2000/7/EK (OV L 106, 3.5.2000., 1. lpp.).--------------------------------------------------PIELIKUMSGROZĪJUMI DIREKTĪVAS 97/24/EK 5. NODAĻĀ1. Nodaļas II pielikumu groza šādi:a) 1.4. iedaļu aizstāj ar šādu iedaļu:"1.4. "Gāzveida piesārņotāji" ir izplūdes gāzes - oglekļa monoksīds un slāpekļa oksīds, izteikts kā slāpekļa dioksīda (NO2) ekvivalents, un ogļūdeņraži, pieņemot attiecību kā:- C1H1,85 benzīnam;- C1H1,86 dīzeļdegvielai."b) pievieno šādu iedaļu:"1.5. "Atslēgšanas ierīce" ir ierīce, kura mēra, sajūt vai reaģē uz strādājošajiem mainīgajiem lielumiem (piem., transportlīdzekļa ātrumu, motora ātrumu, izmantoto mehānismu, temperatūru, ieplūdes spiedienu vai jebkuru citu parametru) emisijas kontroles sistēmai jebkuras detaļas darbības vai funkcijas aktivēšanas, pielāgošanas, aizkavēšanas vai atslēgšanas nolūkā tā, lai izplūdes kontroles sistēmas efektivitāte tiktu samazināta parastu transportlīdzekļa lietošanas apstākļos, ja vien šādas ierīces lietošana ir būtiski paredzēta piemērojot emisijas sertifikācijas testa procedūru.1.6. "Iracionāla emisijas kontroles stratēģija" ir jebkāda veida stratēģija vai pasākumi, kas, transportlīdzeklim darbojoties parastos lietošanas apstākļos, samazina emisijas kontroles sistēmas efektivitāti līdz līmenim, kurš ir zemāks par pielietotajā emisijas testa procedūrā paredzēto.";c) pielikuma 2.2.1.1. iedaļu aizstāj ar šādu iedaļu:"2.2.1.1. I tipa tests (pārbaudot vidējo izpūtēja izplūdes līmeni pārapdzīvotos rajonos).2.2.1.1.1. Testu veic saskaņā ar 1. papildinājumā minēto procedūru. Metodes gāzveida piesārņotāju savākšanai un analizēšanai ir aprakstītas turpmāk.2.2.1.1.2. I tipa testa veikšanas secība parādīta I 2.2. zīmējumā.2.2.1.1.3. Transportlīdzeklis tiek novietots uz šasijas dinamometra, kas aprīkots ar slodzes un inerces simulācijas līdzekļiem.2.2.1.1.4. Testa veikšanas laikā izplūdes gāzes tiek atšķaidītas un proporcionāli paraugi savākti vienā vai vairākos maisiņos. Testējamā transportlīdzekļa izplūdes gāzu atšķaidīšana, paraugu ņemšana un analīze notiek atbilstīgi zemāk minētajai procedūrai, un kopējais atšķaidītās izplūdes tilpums tiek izmērīts.+++++ TIFF +++++Zīmējums I.2.2.Plūsmas shēma I tipa testam2.2.1.1.5. Ievērojot 2.2.1.1.6. iedaļu, tests ir jāatkārto trīs reizes. Katrā testā iegūtai gāzu izplūdes masai jābūt mazākai par lielumiem, kas norādīti šajā tabulā (A rinda 2003. gadam un B rinda 2006. gadam):| Klase | Oglekļa monoksīda (CO) masa | Ogļūdeņražu (HC) masa | XSlāpekļa oksīdu (NO) masa |L1 (g/km) | L2 (g/km) | L3 (g/km) |Robežlielumi motocikliem (divriteņu) tipa apstiprināšanai un ražošanas atbilstībaiA (2003) | I (< 150 cm3) | 5,5 | 1,2 | 0,3 |II (≥ 150 cm3) | 5,5 | 1,0 | 0,3 |B (2006) | I (< 150 cm3) (UDC auksts) [1] | 2,0 | 0,8 | 0,15 |II (≥ 150 cm3) (UDC +EUD auksts) [2] | 2,0 | 0,3 | 0,15 |Robežlielumi tricikliem un kvadricikliem tipa apstiprināšanai un ražošanas atbilstībai (ar piespiedu aizdedzi)A (2003) | Visi | 7,0 | 1,5 | 0,4 |Robežlielumi tricikliem un kvadricikliem tipa apstiprināšanai un ražošanas atbilstībai (ar kompresijas aizdedzi)A (2003) | Visi | 2,0 | 1,0 | 0,65 |2.2.1.1.5.1. Neatkarīgi no 2.2.1.1.5. iedaļā noteiktajām prasībām katrai piesārņojošajai vielai vai piesārņojošo vielu kombinācijai, viens no trijiem iegūtajiem masas rezultātiem var pārsniegt, bet ne vairāk kā 10 %, noteikto robežlielumu ar nosacījumu, ka trīs rezultātu vidējais aritmētiskais ir mazāks par noteikto robežlielumu. Ja noteiktie robežlielumi ir pārsniegti attiecībā uz vairākiem piesārņotājiem, nav nozīmes tam, vai tas notika vienā testā vai dažādos testos.2.2.1.1.5.2. Kad tiek veikta testēšana uz atbilstību robežlielumiem B rindā 2006. gadam motocikliem ar atļauto maksimālo ātrumu 110 km/h, maksimālais braukšanas ātrums ārpuspilsētas ciklā tiks ierobežots līdz 90 km/h.2.2.1.1.6. Šā pielikuma 2.2.1.1.5. iedaļā paredzētais testu skaits tiek samazināts turpmāk minētajos gadījumos, kad V1 ir pirmā testa rezultāts un V21 ir otrā testa rezultāts katram piesārņotājam..2.2.1.1.6.1. Ja iegūtie rezultāti katram piesārņotājam ir mazāki vai vienādi ar 0,70 L (, t.i., V1 ≤ 0,70L), tiek veikts tikai viens tests.2.2.1.1.6.2. Ja 2.2.1.1.6.1. iedaļā noteiktās prasības nav izpildītas, tikai divi testi tiek veikti, ja katram piesārņotājam ir izpildītas sekojošas prasības:V1 ≤ 0,85 L un V1 + V2 ≤ 1,70 L un V2 ≤ L.";d) šā pielikuma 2.2. iedaļas svītro I un II tabulas;e) šā pielikuma 2.2.1.2. iedaļu aizstāj ar šādu iedaļu:"2.2.1.2. II tipa tests (oglekļa monoksīda tests pie parastiem tukšgaitas apgriezieniem) un emisijas dati tehniskās apskates vajadzībām.2.2.1.2.1. Šī prasība attiecas uz visiem transportlīdzekļiem, apgādātiem ar motoru ar piespiedu aizdedzi, kuriem EK tipa apstiprināšana ir prasīta saskaņā ar šo Direktīvu.2.2.1.2.2. Kad saskaņā ar 2. papildinājumu(II tipa tests) notiek testēšana pie parastiem tukšgaitas apgriezieniem:- oglekļa monoksīda saturs pēc tilpuma izplūdes gāzēs ir jāpieraksta,- motora ātrums testa laikā jāpieraksta, ieskaitot jebkādas pielaides.2.2.1.2.3. Kad notiek testēšana pie "lieliem tukšgaitas" apgriezieniem (, t.i., >2000 min-1):- oglekļa monoksīda saturs pēc tilpuma izplūdes gāzēs ir jāpieraksta,- motora ātrums testa laikā jāpieraksta, ieskaitot jebkādas pielaides.2.2.1.2.4. Motora eļļas temperatūra testa laikā ir jāmēra un jāpieraksta.2.2.1.2.5. Uzskaitītie dati jāieraksta attiecīgajā dokumenta iedaļā, kā minēts Direktīvas 92/61/EEK VII pielikumā.";f) pievieno šādu iedaļu:"2.3. Atslēgšanas ierīces un/vai iracionālas emisijas kontroles stratēģijas izmantošana ir aizliegta.2.3.1. Motora kontroles ierīce, funkcija, sistēma vai mērīšana var tikt uzstādīta transportlīdzeklim, ja:- tas tiek aktivizēts tikai motora aizsardzības, aukstās palaišanas vai uzsildīšanas nolūkā, vai- tas tiek aktivizēts tikai ekspluatācijas aizsardzības vai drošības un vietējas skaidrības nolūkā.2.3.2. Motora kontroles ierīces, funkcijas, sistēmas vai mērījuma lietošana, kā rezultātā tiek pielietotas atšķirīgas vai modificētas motora kontroles stratēģijas, salīdzinot ar parasti pielietojamo emisijas testa ciklu laikā, tiks atļauta, ja saskaņā ar 2.3.3. iedaļas prasībām tiks pilnībā pierādīts, ka mērījums nemazina emisijas kontroles sistēmas efektivitāti. Visos citos gadījumos šādas ierīces tiks uzskatītas par atslēgšanas ierīcēm.2.3.3. Ražotājam jānodrošina dokumentācijas pakete, kas sniedz pieeju sistēmas pamatuzbūvei un līdzekļiem, ar kādiem tiek kontrolēta tās izvades mainīgie lielumi, neatkarīgi no tā, vai šī kontrole ir tieša vai netieša.a) Oficiālajai dokumentācijas paketei, kura jāpiegādā tehniskajam dienestam iesniedzot pieteikumu tipa apstiprināšanai, jāsatur sistēmas pilns apraksts. Šī dokumentācija var īsumā sniegt pierādījumus, ka ir identificēta visa matricas atļautā izvade, kas iegūta no kontroles diapazona individuālo vienību ieguldījumiem.Dokumentācijai ir jāsatur arī pamatojums jebkādas motora kontroles ierīces, funkcijas, sistēmas vai mērījuma lietošanai un jāietver papildus materiāls un testa datus, lai demonstrētu katras šādas transportlīdzeklim uzstādītas ierīces ietekmi uz izplūdes gāzu emisiju. Šī informācija jāpievieno V pielikumā prasītajai dokumentācijai.b) Papildu materiāls, kas parāda parametrus, kurus ietekmē jebkāda dzinēja kontroles ierīce, funkcija, sistēma vai mērījums un robežnosacījumus šādu mērījumu izmantošanai. Papildu materiāliem jāsatur degvielas sistēmas vadības loģikas, laika noteikšanas stratēģijas un pārslēgšanas punktu apraksts visos ekspluatācijas režīmos. Šī informācija paliks strikti konfidenciāla un tiks glabāta pie ražotāja, bet tiks atklāta pārbaudei tipa apstiprināšanas laikā.";g) pielikuma 3.1.1. iedaļu aizstāj ar šādu iedaļu:"3.1.1. Ņem transportlīdzekli no sērijas un pakļauj 2.2.1.1. iedaļā aprakstītam testam. Robežlielumi ražošanas atbilstības pārbaudei ir minēti tabulā 2.2.1.1.5. iedaļā.";h) iepriekšējo 3.1.1 iedaļu pārnumurē par 3.1.2 iedaļu un groza šādi:—vārdus "I un II tabulā" aizstāj ar vārdiem "tabulā 2.2.1.1.5. iedaļā";—vārdus "2.2.1.1.2. iedaļā minētajās tabulās" aizvieto ar vārdiem "tabulā 2.2.1.1.5. iedaļā";i) pielikuma 1. papildinājuma 3.1.3. iedaļu aizstāj ar šādu iedaļu:"3.1.3. Var pārbaudīt ieplūdes sistēmas necaurlaidību, lai nodrošinātu, ka nejauša gaisa ieplūde neiespaido karburāciju.";j) pielikuma 1. papildinājuma 5.3.1 iedaļas pēdējam teikumam jāskan šādi:"Pirms izplūdes gāzu savākšanas tiek veikti divi pilni iepriekšējas kondicionēšanas cikli.";k) pielikuma 1. papildinājuma 6.1.3 iedaļu aizstāj ar šādu iedaļu:"6.1.3. Pirms pirmā iepriekšējas kondicionēšanas cikla sākšanas, dažāda ātruma gaisa plūsma tiek virzīta uz motociklu vai mehānisko triciklu. Pēc tam veic divus pilnus ciklus, kuru laikā netiek savāktas izplūdes gāzes. Ventilācijas sistēmai jāietver mehānisms, kuru kontrolē sēdekļa rullīša ātrums tā, lai ātruma diapazonā no 10 līdz 50 km/h lineārais gaisa ātrums pie ventilatora atveres būtu vienāds ar rullīša relatīvo ātrumu ar aptuveni 10 %. Pie rullīša ātruma zem 10 km/h, gaisa ātrums var būt nulle. Ventilatora iekārtas beigu daļai jāatbilst sekojošām prasībām:i) virsmas laukums vismaz 0,4 m2;ii) apakšējā mala no 0,15 līdz 0,20 m virs zemes līmeņa;iii) attālums no motocikla vai mehāniska tricikla vadošās malas no 0,3 līdz 0,45 m.";l) pielikuma 1. papildinājuma 6.2.2 iedaļu aizstāj ar šādu iedaļu:"6.2.2. Pirmais cikls sākas, kad paraugu ņemšana un sūkņa griešanās mērīšana sākas.";m) pielikuma 1. papildinājuma 7.2.1. iedaļu aizstāj ar šādu iedaļu:"7.2.1. Pēc diviem iepriekšējas kondicionēšanas cikliem (pirmā cikla pirmais moments), 7.2.2. līdz 7.2.5. iedaļā norādītās darbības tiek veiktas vienlaikus.";n) pielikuma 1. papildinājuma 7.4. iedaļu aizstāj ar šādu iedaļu:""7.4. Analīze7.4.1. Maisā esošo izplūdes gāzu analīze jāveic cik drīz vien iespējams un nekādā gadījumā vēlāk kā 20 minūtes pēc testa cikla beigām.7.4.2. Pirms katra parauga analizēšanas analizatora diapazons katram piesārņotājam jānostāda uz nulli ar attiecīgo nulles gāzi.7.4.3. Analizatorus tālāk salīdzina ar kalibrācijas līknēm pēc standartgāzēm ar nominālo koncentrāciju 70 līdz 100 % diapazonā.7.4.4. Analizatora nulles punkti tiek atkārtoti pārbaudīti. Ja nolasījums atšķiras vairāk kā par 2 % no 7.4.2. iedaļā noteiktā diapazona, procedūra ir jāatkārto.7.4.5. Tad paraugi tiek analizēti.7.4.6. Pēc analīzes veikšanas, nulles un standarta punkts atkal tiek pārbaudīti, lietojot tās pašas gāzes. Jā šīs atkārtotās pārbaudes neatšķiras vairāk kā par 2 % no 7.4.3. iedaļas lielumiem, analīze tiek uzskatīta par pieņemamu.7.4.7. Šīs iedaļas visos punktos plūsmas ātrumiem un spiedieniem dažādām gāzēm jābūt tādiem pašiem kā analizatoru kalibrācijas laikā.7.4.8. Skaitlis, kas norāda katra piesārņotāja koncentrāciju gāzēs ir tas, ko nolasa, kad mērīšanas ierīces rādījums ir nostabilizējies."";o) pielikuma 2. papildinājuma 2.2. iedaļu aizstāj ar šādu iedaļu:"2.2. II pielikuma 2.2.1.2. iedaļā norādītais II tipa tests jāizvērtē tūlīt pēc I tipa testa motoram darbojoties tukšgaitā pie normāla motora apgriezienu skaita un pie augsta tukšgaitas apgriezienu skaita.";2. Nodaļas IV pielikumu aizstāj ar šādu pielikumu:"IV PIELIKUMSSPECIFIKĀCIJAS STANDARTDEGVIELAI (BENZĪNAM)Izmantotā standartdegviela ir raksturota Direktīvas 70/220/EEK IX pielikuma 1. iedaļā.SPECIFIKĀCIJAS STANDARTDEGVIELAI (DĪZEĻDEGVIELAI)Izmantotā standartdegviela ir aprakstīta Direktīvas 70/220/EEK IX pielikuma 2. iedaļā."[1] "Testa cikls: "ECE" R40 (ar emisijas mērīšanu visiem sešiem veidiem — paraugu ņemšana sākas pie T = 0).[2] "Testa cikls: "ECE" R40 + "EUDC" (emisijas mērīta visiem veidiem- paraugu ņemšana sākas pie T = 0), ar maksimālo ātrumu 120 km/h.[3] "Nepieciešamie tehniskie labojumi šīs Direktīvas 5. nodaļas II pielikuma 1. papildinājuma un 1. un 4. apakšpapildinājumu sakarā jāpieņem ne vēlāk kā 2002. gada 1. oktobrī atbilstīgi procedūrai kas paredzēta Komitejai to direktīvu pielāgošanai tehnikas attīstībai, kas attiecas uz tirdzniecības tehnisko šķēršļu novēršanu mehānisko transportlīdzekļu nozarē, ievērojot 13. pantu Padomes Direktīvā 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu ("OV L 42, 23.2.1970., 1. lpp".).--------------------------------------------------


title: Padomes Direktīva 98/45/EK (1998. gada 24. jūnijs), ar ko groza Direktīvu 91/67/EEK par dzīvnieku veselības nosacījumiem, kas reglamentē akvakultūras dzīvnieku un produktu laišanu tirgū

text:
Svarīgs juridisks paziņojums

|

31998L0045

Oficiālais Vēstnesis L 189 , 03/07/1998 Lpp. 0012 - 0013

		Padomes Direktīva 98/45/EK(1998. gada 24. jūnijs),ar ko groza Direktīvu 91/67/EEK par dzīvnieku veselības nosacījumiem, kas reglamentē akvakultūras dzīvnieku un produktu laišanu tirgūEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 43. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā Direktīvā 91/67/EEK [4] izklāstīti Kopienas noteikumi, kas jo īpaši nolūkā novērst dažu smagu slimību izplatīšanos reglamentē akvakultūras dzīvnieku laišanu tirgū;tā kā slimībām, kas uzskaitītas minētās direktīvas A pielikuma III sarakstā, to skaitā žirodaktilozei, var būt nopietnas ekonomiskas sekas gadījumā, ja tās uzliesmo tādā reģionā, kurš iepriekš bijis brīvs no slimības;tā kā tādēļ jānovērš minēto slimību izplatīšanās, pastiprinot piemērotos noteikumus;tā kā jānodrošina, lai zivju laišana tirgū no neapstiprinātas zonas nepazeminātu tādu audzētavu veterinārsanitāro statusu, kuras nav inficētas, bet atrodas neapstiprinātā zonā; tā kā to var panākt, sertificējot Kopienas iekšējai tirdzniecībai paredzētas kravas;tā kā konkrēti noteikumi par pārbaužu biežumu un prasībām, kas izvirzītas paraugu ņemšanai un pārbaudēm attiecībā uz zivju slimībām, jāpielāgo starptautiskajiem standartiem,IR PIEŅĒMUSI ŠO DIREKTĪVU.1. pantsDirektīvu 91/67/EEK groza šādi.1. Minētās direktīvas 13. panta 1. un 2. punktu aizstāj ar šādu tekstu:"1. Ja kāda dalībvalsts uzskata, ka tās teritorija vai teritorijas daļa ir brīva no kādas slimības, kas ietverta A pielikuma III saraksta 1. ailē, tā iesniedz Komisijai attiecīgus dokumentus, kuros konkrēti izklāsta:- slimības nosaukumu un tās izplatības vēsturi šajā dalībvalstī,- uzraudzības pārbaudes rezultātus, kā pamatā ir seroloģiskie, viroloģiskie, mikrobioloģiskie vai patoloģiskie dati vai, vajadzības gadījumā, parazītu identifikācija un fakts, ka par šo slimību obligāti jāziņo kompetentajām iestādēm,- laiku, kurā veikta uzraudzība,- kontroles noteikumus, kas izstrādāti, lai pārliecinātos, ka attiecīgais rajons joprojām ir brīvs no attiecīgās slimības.Komisija saskaņā ar 26. pantā noteikto kārtību nosaka vispārīgus kritērijus šā punkta vienotas ieviešanas nodrošināšanai.2. Komisija pārbauda dalībvalsts iesniegtos dokumentus un saskaņā ar 26. pantā izstrādāto kārtību nosaka zonas, kas uzskatāmas par brīvām no attiecīgās slimības, un sugas, kas pret to ir uzņēmīgas, un vispārējas vai īpašas papildu garantijas, kas var būt vajadzīgas, lai akvakultūras dzīvniekus un produktus ievestu šajos rajonos. Dzīvām zivīm, gliemenēm un vēžveidīgajiem un attiecīgā gadījumā to olšūnām un gametām, ko ieved šādās zonās, jābūt ar pavadzīmi, kura atbilst paraugam, kas jāizveido saskaņā 26. pantā noteikto kārtību, apliecinot to atbilstību šādām papildu garantijām."2. Minētās direktīvas 16. panta 1. punktu papildina ar šādu teikumu:"Turklāt saskaņā ar 26. pantā noteikto kārtību Komisija izveido to sertifikātu paraugus, kuri vajadzīgi Kopienas iekšējai tirdzniecībai ar akvakultūras dzīvniekiem, to olšūnām un gametām starp neapstiprinātām zonām, attiecībā uz A pielikuma II sarakstā minētajām slimībām, un lemj par pasākumiem, lai datorizētā sistēma ANIMO, kas savieno kompetentās iestādes, aptvertu tirdzniecību ar iepriekš minētajiem dzīvniekiem un produktiem."3. Minētās direktīvas B pielikumāa) I.B daļā 2. punkta pirmo teikumu aizstāj ar šādu tekstu:"2) Visas audzētavas kontinentālajā zonā atrodas valsts dienestu uzraudzībā. Divus gadus jāveic divas veterinārās pārbaudes gadā";b) I.C daļā 2. punktu aizstāj ar šādu tekstu:"2) Katrā audzētavā jāveic divas veterinārās ekspertīzes gadā saskaņā ar B.2. daļu, izņemot audzētavas, kurās nav ikru, tās jāpārbauda vienu reizi gadā. Tomēr rotācijas kārtībā katru gadu jāņem paraugi 50 % zivju audzētavu kontinentālajā zonā."2. pants1. Dalībvalstīs stājas spēkā normatīvie un administratīvie akti, kas vajadzīgi, lai līdz 1999. gada 1. jūlijam izpildītu šīs direktīvas prasības. Dalībvalstis par to tūlīt informē Komisiju.Kad dalībvalstis paredz šos pasākumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarīt šādas atsauces.2. Dalībvalstis dara Komisijai zināmus galvenos savu tiesību aktus, ko tās pieņem jomā, uz kuru attiecas šī direktīva.3. pantsŠī direktīva stājas spēkā tās publicēšanas dienā Eiropas Kopienu Oficiālajā Vēstnesī.4. pantsŠī direktīva ir adresēta dalībvalstīm.Luksemburgā, 1998. gada 24. jūnijāPadomes vārdā —priekšsēdētājsJ. Cunningham[1] OV C 242, 21.8.1996., 9. lpp.[2] OV C 362, 2.12.1996., 314. lpp.[3] OV C 56, 24.2.1997., 28. lpp.[4] OV L 46, 19.2.1991., 1. lpp. Direktīvā jaunākie grozījumi izdarīti ar Direktīvu 97/79/EK (OV L 24, 30.1.1998., 31. lpp.).--------------------------------------------------


title: Padomes direktīva (1984. gada 19. jūnijs), ar ko groza Direktīvas 64/432/EEK un 72/461/EEK attiecībā uz konkrētiem pasākumiem, kuri attiecas uz mutes un nagu sērgu un cūku vezikulāro slimību

text:
Svarīgs juridisks paziņojums

|

31984L0336

Oficiālais Vēstnesis L 177 , 04/07/1984 Lpp. 0022 - 0022 Speciālizdevums somu valodā: Nodaļa 3 Sējums 17 Lpp. 0204  Speciālizdevums spāņu valodā: Nodaļa 03 Sējums 31 Lpp. 0112  Speciālizdevums zviedru valodā: Nodaļa 3 Sējums 17 Lpp. 0204  Speciālizdevums portugāļu valodā Nodaļa 03 Sējums 31 Lpp. 0112

		Padomes direktīva(1984. gada 19. jūnijs),ar ko groza Direktīvas 64/432/EEK un 72/461/EEK attiecībā uz konkrētiem pasākumiem, kuri attiecas uz mutes un nagu sērgu un cūku vezikulāro slimību(84/336/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 43. un 100. pantu,ņemot vērā Komisijas priekšlikumus [1],ņemot vērā Eiropas Parlamenta atzinumus [2],tā kā Direktīvā 64/432/EEK [3], kurā jaunākie grozījumi izdarīti ar Direktīvu 83/646/EEK [4], ir paredzēti nosacījumi, kas jāievēro attiecībā uz to dzīvo liellopu un cūku veselību, kuri paredzēti Kopienas iekšējai tirdzniecībai;tā kā Direktīvā 72/461/EEK [5], kurā jaunākie grozījumi izdarīti ar Direktīvu 83/646/EEK, ir paredzēti nosacījumi, kas jāievēro attiecībā uz to dzīvnieku veselību, kuru gaļa ir paredzēta Kopienas iekšējai tirdzniecībai;tā kā līdz galīgo Kopienas pasākumu ieviešanai, kas attiecas uz mutes un nagu sērgas kontroli, un neskarot galīgo risinājumu, kurš vēl jāpieņem, ir lietderīgi uz papildu laiku saglabāt spēkā Direktīvas 64/432/EEK 4.a un 4.b pantā un Direktīvas 72/461/EEK 13. pantā noteiktos Kopienas pasākumus kā pagaidu aizsargpasākumu, lai saglabātu ierastās tirdzniecības plūsmas,IR PIEŅĒMUSI ŠO DIREKTĪVU.1. pantsDirektīvu 64/432/EEK groza šādi:1. Direktīvas 4.a panta pirmajā daļā datumu "1984. gada 30. jūnijs" aizstāj ar datumu "1984. gada 31. decembris".2. Direktīvas 4.b panta pirmajā un otrajā daļā datumu "1984. gada 30. jūnijs" aizstāj ar datumu "1984. gada 31. decembris".2. pantsDirektīvas 72/461/EEK 13. pantā datumu "1984. gada 30. jūnijs" aizstāj ar datumu "1984. gada 31. decembris".3. pantsDalībvalstīs stājas spēkā normatīvi un administratīvi akti, kas vajadzīgi, lai ne vēlāk kā 1984. gada 30. jūnijā izpildītu šīs direktīvas prasības.4. pantsŠī direktīva ir adresēta dalībvalstīm.Luksemburgā, 1984. gada 19. jūnijāPadomes vārdā —priekšsēdētājsM. Rocard[1] OV C 249, 23.9.1982., 6. lpp. un OV C 121, 5.5.1984., 7. lpp.[2] OV C 13, 17.1.1983., 211. lpp. un OV C 172, 2.7.1984., 185. lpp.[3] OV 121, 29.7.1964., 1977./64. lpp.[4] OV L 360, 23.12.1983., 44. lpp.[5] OV L 302, 31.12.1972., 24. lpp.--------------------------------------------------


title: Padomes Direktīva 93/121/EK (1993. gada 22. decembris), ar kuru groza Direktīvu 91/494/EEK par dzīvnieku veselības nosacījumiem, kas reglamentē Kopienas iekšējo tirdzniecību ar svaigu mājputnu gaļu un tās ievešanu no trešām valstīm

text:
Svarīgs juridisks paziņojums

|

31993L0121

Oficiālais Vēstnesis L 340 , 31/12/1993 Lpp. 0039 - 0040 Speciālizdevums somu valodā: Nodaļa 3 Sējums 55 Lpp. 0212  Speciālizdevums zviedru valodā: Nodaļa 3 Sējums 55 Lpp. 0212

		Padomes Direktīva 93/121/EK(1993. gada 22. decembris),ar kuru groza Direktīvu 91/494/EEK par dzīvnieku veselības nosacījumiem, kas reglamentē Kopienas iekšējo tirdzniecību ar svaigu mājputnu gaļu un tās ievešanu no trešām valstīmEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 43. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā 3. panta A daļas 1. punktā Padomes 1991. gada 26. jūnija Direktīvā 91/494/EEK par dzīvnieku veselības nosacījumiem, kas reglamentē Kopienas iekšējo tirdzniecību ar svaigu mājputnu gaļu un tās ievešanu no trešām valstīm [4], ir paredzēti noteikumi par vakcināciju pret Ņukāslas slimību mājputniem, no kuriem iegūst gaļu, kas paredzēta dalībvalstīm vai dalībvalstu reģioniem, un kuru statuss ir atzīts saskaņā ar 12. panta 2. punktu Padomes 1990. gada 15. oktobra Direktīvā 90/539/EEK par dzīvnieku veselības nosacījumiem, kas reglamentē Kopienas iekšējo tirdzniecību ar mājputniem un inkubējamām olām un to ievešanu no trešām valstīm;tā kā ir jāpieņem noteikumi vakcinācijai pret Ņūkāslas slimību, kas no 1993. gada 1. janvāra ir piemērojami tirdzniecībai ar svaigu mājputnu gaļu, kura paredzēta dalībvalstīm vai to reģioniem un kuras statuss ir noteikts saskaņā ar Direktīvas 90/539/EEK 12. panta 2. punktu;tā kā Padome ir pieņēmusi Direktīvu 92/66/EEK [5] par Ņūkāslas slimības izplatības novēršanu un Direktīvu 92/40/EEK [6] par putnu gripas izplatības novēršanu, tādējādi ļaujot vienkāršot Direktīvu 91/494/EEK;tā kā ir vēlams paredzēt alternatīvu Direktīvas 91/494/EEK 5. pantā noteiktajam īpašajam apzīmējumam;tā kā ir jāgroza trešām valstīm piemērojamie tirdzniecības noteikumi, lai nodrošinātu, ka tie ir līdzvērtīgi dalībvalstīm piemērojamiem noteikumiem, jo īpaši attiecībā uz Ņūkāslas slimību un putnu gripu,IR PIEŅĒMUSI ŠO DIREKTĪVU.1. pantsAr šo Direktīvu 91/494/EEK groza šādi.1. Direktīvas 3. panta A daļas 1. punktu aizstāj ar šādu tekstu:"1. Turēts Kopienas teritorijā kopš izšķilšanās vai ievests no trešām valstīm saskaņā ar Direktīvas 90/539/EEK III nodaļas prasībām. Mājputnu gaļai, kura paredzēta dalībvalstīm vai dalībvalstu reģioniem un kuras statuss ir atzīts saskaņā ar minētās direktīvas 12. panta 2. punktu, ir jābūt tādu mājputnu gaļai, kas nav vakcinēti pret Ņūkāslas slimību ar dzīvo vakcīnu pēdējās 30 dienās pirms nokaušanas.Padome šo noteikumu pārskata, lemjot ar kvalificētu balsu vairākumu pēc Komisijas priekšlikuma, pirms stājas spēkā Kopienas tiesību akti, ar kuriem saskaņo vakcīnas pret Ņūkāslas slimību izmantošanu, un ne vēlāk kā 1994. gada 31. decembrī."2. Direktīvas 3. panta A daļas 2. punkta otro ievilkumu aizstāj ar šādu tekstu:"— kas neatrodas platībā, uz kuru dzīvnieku veselības nosacījumu dēļ attiecas pasākumi, kas ietver mājputnu gaļas pārbaudes saskaņā ar Kopienas tiesību aktiem, tādas slimības uzliesmojuma dēļ, pret kuru mājputni ir uzņēmīgi;".3. Direktīvas 5. pantu papildina ar šādiem punktiem:"3. Atkāpjoties no 1. un 2. punkta un attiecībā uz Ņūkāslas slimības epizootiju svaigu mājputnu gaļu saskaņā ar Direktīvas 71/118/EEK 3. panta 1. punkta A daļas e) apakšpunktu var marķēt ar veselības marķējumu, kas aprakstīts Direktīvas 71/118/EEK I pielikuma X nodaļas 44. punkta a) un b) apakšpunktā, ja vien tā ir tādu mājputnu gaļa, kuri:a) nāk no uzņēmuma, kas atrodas Direktīvas 92/66/EEK 9. panta 1. punktā noteiktajā uzraudzības zonā, bet ne Direktīvas 92/66/EEK 9. panta 1. punktā noteiktajā aizsardzības zonā un attiecībā uz kuriem pēc to epidemioloģiskās pārbaudes nav reģistrēta saskare ar inficētu uzņēmumu;b) nāk no saimes, kurā piecas dienas pirms mājputnu nosūtīšanas veikta izlases veida virusoloģiskā pārbaude ar negatīviem rezultātiem; paraugu ņemšanu izlases veida pārbaudei jāveic kompetentās iestādes pilnvarotam veterinārārstam;c) nāk no uzņēmuma, kur kompetento iestāžu pilnvarots veterinārārsts ir veicis klīnisko pārbaudi, kuras laikā nav konstatētas pazīmes vai klīniski simptomi, kas liecina par iespējamu saslimstību ar Ņūkāslas slimību, šāda pārbaude ir jāveic 24 stundas pirms mājputnu nosūtīšanas;d) neskarot 3. panta A daļas 3. punkta noteikumus, ir tieši pārvesti no izcelsmes uzņēmuma uz kautuvi; pārvadāšanai izmantotais transportlīdzeklis ir jāapzīmogo valsts pilnvarotam veterinārārstam un jāiztīra un jādezinficē pirms un pēc katras partijas pārvešanas;e) ir pārbaudīti kautuvē, veicot pirmsnāves vai pēcnāves pārbaudi, lai noteiktu Ņūkāslas slimības simptomus.Dalībvalstis, kas piemēro šos noteikumus, informē pārējās dalībvalstis un Komisiju Pastāvīgajā veterinārijas komitejā par pasākumiem, ko tās pieņem šajā jautājumā.Saskaņā ar 17. pantā noteikto procedūru un konsultējoties ar Zinātnisko veterināro komiteju, un līdz 1995. gada 1. janvārim ir jānosaka vispārējie kritēriji paraugu ņemšanai, paraugu ņemšanas biežumam un visiem nosacījumiem, kas jāievēro, īstenojot a), b) un c) apakšpunktu.4. Līdz 1998. gada 1. janvārim Komisija iesniedz Padomei ziņojumu par pieredzi, kas gūta šo noteikumu piemērošanas laikā, kopā ar priekšlikumiem, par kuriem Padome lemj ar kvalificētu balsu vairākumu."4. Direktīvas 10. pantu aizstāj ar šādu tekstu:"10. pants1. Svaigai mājputnu gaļai ir jābūt sūtītai no valstīm:a) kurās putnu gripa un Ņūkāslas slimība ir juridiski izziņotas slimības visā valstī saskaņā ar starptautiskiem standartiem;b) kurās nav putnu gripas un Ņūkāslas slimības;vai kurās, lai gan tās nav brīvas no šīm slimībām, piemēro pasākumus šo slimību izplatības novēršanai, kas ir vismaz līdzvērtīgi pasākumiem, kuri paredzēti attiecīgi Direktīvās 92/40/EEK un 92/66/EEK.2. Līdz 1995. gada 1. janvārim saskaņā ar 17. pantā noteikto procedūru pieņem papildu kritērijus trešo valstu klasifikācijai attiecībā uz 1. punktu.Īstenojot 1. punktu, Komisija, izmantojot sertifikāciju, pieņem visus vajadzīgos pasākumus, lai nodrošinātu īpašos dzīvnieku veselības apstākļus dažos Kopienas reģionos.3. Komisija var saskaņā ar 17. pantā noteikto procedūru nolemt, saskaņā ar kādiem nosacījumiem piemērot 1. punktu tikai daļai trešo valstu teritoriju."2. pants1. Ne vēlāk kā 1995. gada 1. janvārī dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Par to dalībvalstis nekavējoties informē Komisiju.Kad dalībvalstis pieņem šos pasākumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarāmas šādas atsauces.2. Dalībvalstis dara Komisijai zināmus to tiesību aktu noteikumus, ko tās pieņēmušas jomā, uz kuru attiecas šī direktīva.3. pantsŠī direktīva ir adresēta dalībvalstīm.Briselē, 1993. gada 22. decembrīPadomes vārdā —priekšsēdētājsJ.-M. Dehousse[1] OV C 89, 31.3.1993., 8. lpp.[2] OV C 176, 28.6.1993., 26. lpp.[3] OV C 201, 26.7.1993., 50. lpp.[4] OV L 268, 24.9.1991., 35. lpp.[5] OV L 303, 31.10.1990., 6. lpp.[6] OV L 260, 5.9.1992., 1. lpp.--------------------------------------------------


title: Padomes Direktīva 95/68/EK (1995. gada 22. decembris), ar ko groza Direktīvu 77/99/EEK par veselības problēmām, kas ietekmē gaļas produktu un dažu citu dzīvnieku izcelsmes produktu ražošanu un tirdzniecību

text:
Svarīgs juridisks paziņojums

|

31995L0068

Oficiālais Vēstnesis L 332 , 30/12/1995 Lpp. 0010 - 0014

		Padomes Direktīva 95/68/EK(1995. gada 22. decembris),ar ko groza Direktīvu 77/99/EEK par veselības problēmām, kas ietekmē gaļas produktu un dažu citu dzīvnieku izcelsmes produktu ražošanu un tirdzniecībuEIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Direktīvu 77/99/EEK [1]un jo īpaši tās 19. pantu,ņemot vērā Komisijas priekšlikumu,tā kā, lai ņemtu vērā tehnoloģisko progresu gaļas pārstrādes nozarē un saskaņotu tehniskās prasības ar kārtējo praksi, būtu jāpielāgo daži Direktīvas 77/99/EEK pielikumu aspekti;tā kā tāpēc ir jāgroza prasības attiecībā uz vispārīgajiem uzņēmumu apstiprināšanas nosacījumiem, vispārīgajiem higiēnas nosacījumiem, ko piemēro telpām, aprīkojumam un ierīcēm, vispārīgajiem higiēnas nosacījumiem, ko piemēro uzņēmumiem, kuri sagatavo gaļas produktus, prasības attiecībā uz gaļas produktu iesaiņošanu, iepakošanu, etiķetēšanu, veselības marķēšanu, uzglabāšanu un pārvadāšanu, kā arī prasības attiecībā uz īpašajiem nosacījumiem, kuri attiecas uz gatavām gaļas maltītēm un kausētiem taukiem;tā kā līdz brīdim, kad veic pasākumus dokumentu vienkāršošanai, jānosaka pagaidu pasākumi, lai novērstu vairāku veselības marķējumu piestiprināšanu gaļas produktiem, kuri satur citus dzīvnieku izcelsmes produktus;tā kā grozījumos, ko Padome izdarījusi Padomes 1964. gada 26. jūnija Direktīvā 64/433/EEK par veselības problēmām, kas ietekmē Kopienas iekšējo tirdzniecību ar svaigu gaļu [2], ieskaitot mazās noliktavas, un Padomes 1988. gada 14. decembra Direktīvā 88/657/EEK, ar kuru nosaka prasības attiecībā uz tirdzniecību ar maltu gaļu, gaļu, kas sadalīta gabalos, kuri mazāki par 100 gramiem, un gaļas izstrādājumu ražošanu un tirdzniecību, un groza Direktīvas 64/533/EEK, 71/118/EEK un 72/462/EEK [3], ir prasīti turpmāki Direktīvas 77/99/EEK pielāgojumi; tā kā līdz tādu priekšlikumu pieņemšanai jānosaka pasākumi, lai pielāgotu Direktīvas 77/99/EEK pielikumus tehnoloģiskajam progresam,IR PIEŅĒMUSI ŠO DIREKTĪVU.1. pantsDirektīvas 77/99/EEK pielikumus groza šādi:1. A pielikuma I nodaļas 2. punkta e) apakšpunktu aizstāj ar šādu:"e) piemērota ventilācija un, ja vajadzīgs, labas tvaika un ūdens tvaiku ekstrakcijas iekārtas, lai pēc iespējas novērstu kondensāciju uz virsmām, piemēram, sienām un griestiem vai nojumēm;"2. A pielikuma I nodaļas 8. punktu papildina šādi:"aprīkojuma un instrumentu dezinficēšanai jāizmanto ūdens, kura temperatūra ir ne mazāka kā 82 °C, vai citi dezinfekcijas paņēmieni, ko apstiprinājusi kompetentā iestāde;"3. A pielikuma I nodaļas 12. punktu papildina šādi:"ja nav prasīts, lai kompetentā iestāde ir visu laiku klāt, tad pietiek ar pietiekamas jaudas slēdzamu ierīci aprīkojuma un materiālu uzglabāšanai;"4. A pielikuma I nodaļas 15. punktu aizstāj ar šādu:"15. piemērotas telpas transporta līdzekļu tīrīšanai un dezinficēšanai; ja vien nevar izmantot, ar kompetentās iestādes piekrišanu, telpas, kuras neatrodas uzņēmumā;"5. A pielikuma I nodaļas 16. punktā pievieno šādu:"16. ja piemērotā apstrāde prasa, lai tādu produktu ražošanā netiktu izmantots ūdens, tad var pielāgot dažas šīs nodaļas prasības, jo īpaši tās, kas noteiktas 2. punkta a) un g) apakšpunktā. Ja jāizmanto tāda atkāpe, tad ar kompetentās iestādes atļauju attiecīgā uzņēmuma daļās var piemērot tīrīšanas un dezinfekcijas procesus, kuros neizmanto ūdeni.";6. A pielikuma II A nodaļas 1. punkta pēdējo teikumu aizstāj ar šādu:"Tīrīšana un dezinfekcija jāveic tik bieži un ar tādiem procesiem, kas ir saskaņā ar principiem, kuri izklāstīti direktīvas 7. pantā.";7. A pielikuma II A nodaļas 5. punktu aizstāj ar šādu:"5. Tīrāmie līdzekļi, dezinficējošie līdzekļi un tamlīdzīgas vielas jāizmanto saskaņā ar ražotāja norādījumiem tā, lai tiem nebūtu negatīvas ietekmes uz iekārtām, aprīkojumu, izejvielām un produktiem. Pēc lietošanas tādi instrumenti un darba aprīkojums rūpīgi jānoskalo ar dzeramo ūdeni, izņemot gadījumus, kad saskaņā ar norādījumiem par tādu vielu izmantošanu tāda skalošana nav vajadzīga.Apkopes un tīrīšanas līdzekļi jātur telpā, kas paredzēta šā pielikuma I nodaļas 14. punktā.";8. (attiecas tikai uz tekstu vācu valodā) A pielikuma II B nodaļas 2. punkta otrā daļa jālasa šādi:"… bearbeitet und behandelt;";9. B pielikuma III nodaļas 3. punktu aizstāj ar šo:"3. Dzīvnieku izcelsmes produktu, kas nav direktīvas 2. panta d) apakšpunktā noteiktā un gaļas produktos esošā gaļa, klātbūtne ir atļauta tikai tad, ja tādi produkti atbilst prasībām, kuras izklāstītas attiecīgajos Kopienas tiesību aktos.";10. B pielikuma V nodaļas 4. punkta trešo ievilkumu aizstāj ar šādu:"— attiecībā uz iepakojumu, kas nav paredzēts galapatērētājam, sagatavošanas datums vai kods, ko var saprast saņēmējs un kompetentā iestāde, kura tajā dienā atļauj identifikāciju.";11. B pielikuma VI nodaļu aizstāj ar šo:"VI NODAĻA VESELĪBAS MARĶĒJUMS1. Uz gaļas produktiem jābūt veselības marķējumam. Marķēšana jāveic ražošanas laikā uzņēmumā vai iesaiņošanas centrā vai tūlīt pēc tās, un marķējumam jābūt viegli saredzamā vietā, salasāmiem un neizdzēšamiem burtiem, ko ir viegli atšķirt. Veselības marķējumu var piestiprināt tieši uz produkta vai uz tā iesaiņojuma, ja gaļas produkts ir atsevišķi iesaiņots, vai uz etiķetes, kas piestiprināta iesaiņojumam, saskaņā ar 4. punkta b) apakšpunktu. Tomēr, ja gaļas produkts ir iesaiņots un iepakots atsevišķi, tad pietiek ar veselības marķējumu, kas piestiprināts iepakojumam.2. Ja gaļas produktus, uz kuriem ir veselības marķējums saskaņā ar 1. punktu, vēlāk iepako, tad veselības marķējums jāpiestiprina arī uz iepakojuma.3. Atkāpjoties no 1. un 2. punkta, gaļas produktu veselības marķējums nav vajadzīgs:a) ja veselības marķējums saskaņā ar 4. punktu ir piestiprināts katras pārdošanas vienības, kas tos satur, ārējai virsmai;b) ja, attiecībā uz gaļas produktiem sūtījumos, kas paredzēti turpmākai pārstrādei vai iesaiņošanai apstiprinātā uzņēmumā:- uz minēto sūtījumu ārējās virsmas redzamā vietā ir apstiprinātā uzņēmuma, kas tos nosūta, veselības marķējums, kā arī skaidra norāde uz paredzēto galamērķi,- saņēmējuzņēmums par laika posmu, kas noteikts direktīvas 7. panta 1. punkta otrās daļas ceturtajā ievilkumā, reģistrē to gaļas produktu daudzumus, veidu un izcelsmi, kas saņemti saskaņā ar šo punktu, un noliktavas. Tomēr, uz gaļas produktiem lielos iepakojumos, kas paredzēti tūlītējai pārdošanai bez turpmākas pārstrādes vai iesaiņošanas, jābūt veselības marķējumam saskaņā ar 1., 2. punktu vai 3. punkta a) apakšpunktu;c) ja attiecībā uz gaļas produktiem, kuri nav iesaiņoti vai iepakoti, bet ko ražotājs pārdod bez taras tieši mazumtirgotājam:- veselības marķējums saskaņā ar 1. punktu ir piestiprināts konteineram, kurā tos pārvadā,- ražotājs par laika posmu, kas noteikts direktīvas 7. panta 1. punkta otrās daļas ceturtajā ievilkumā, reģistrē to gaļas produktu daudzumus un veidus, kas nosūtīti saskaņā ar šo punktu, un saņēmēja uzvārdu un noliktavas.4. a) Veselības marķējumam jāsniedz šāda informācija ovālā ietvarā:i) vai nu:- augšējā rindā: nosūtītāja valsts sākuma burts vai burti drukātiem burtiem, tas ir, B - DK - D - EL - E - F - IRL - I - L - NL - AT - P - FI - S - UK, aiz kuriem norāda uzņēmuma vai pārsaiņošanas centra apstiprinājuma numuru, saskaņā ar Lēmumu 94/837/EK, kam vajadzības gadījumā pievieno koda numuru un norāda tā produkta veidu, attiecībā uz kuru uzņēmums ir apstiprināts,- apakšējā rindā: viens no šādiem burtu savienojumiem: CEE - EØF - EWG - EOK - ETY - EC - EEG;ii) vai:- augšējā rindā: kravas sūtītājas valsts nosaukums ar lielajiem burtiem,- centrā: uzņēmuma vai pārsaiņošanas centra apstiprinājuma numurs, saskaņā ar Lēmumu 94/837/EK, kam vajadzības gadījumā pievieno koda numuru un norāda tā produkta veidu, attiecībā uz kuru uzņēmums ir apstiprināts,- apakšējā rindā: viens no šādiem burtu savienojumiem: CEE - EØF - EWG - EOK - ETY - EEC - EEG;b) veselības marķējumu var piestiprināt tieši pie produkta, izmantojot atļautus līdzekļus, vai jau iepriekš uzdrukāt uz tā iesaiņojuma vai iepakojuma, vai pie etiķetes, kas piestiprināta pie produkta, tā iesaiņojuma vai iepakojuma. Ja to piestiprina pie iesaiņojuma, tad zīmogam, iesaiņojumu atverot, jātiek iznīcinātam. Zīmoga iznīcināšana var nenotikt tikai tādos gadījumos, ja iznīcina iesaiņojumu, to atverot. Gadījumos, kad produkti atrodas hermētiski noslēgtos konteineros, zīmogs jāliek uz konteinera vāka vai uz kārbām, un zīmogam jābūt nedzēšamam;c) veselības marķējums var būt arī no izturīga materiāla gatavota, nenoņemama diskveida uzlīme, kas atbilst visām higiēnas prasībām un uz kuras ir a) apakšpunktā noteiktā informācija.5. Ja gaļas produkts satur citus dzīvnieku izcelsmes produktus, piemēram, zvejniecības produktus, piena produktus vai olu produktus, tad jāpiestiprina tikai viens veselības marķējums.";12. B pielikuma VII nodaļas 1. punktu aizstāj ar šo:"1. Gaļas produkti jāuzglabā telpās, kas paredzētas B pielikuma I nodaļas 1. punkta a) apakšpunktā.Tomēr gaļas produktus var uzglabāt arī ārpus tajā punktā paredzētajām telpām, ar šādiem nosacījumiem:a) gaļas produktus, ko nevar turēt vides temperatūrā, var uzglabāt saldētavā, kas minēta direktīvas 3. panta A daļas 8. punktā, vai saldētavā, kas apstiprināta saskaņā ar citām attiecīgajām direktīvām;b) gaļas produktus, ko var glabāt vides temperatūrā, var uzglabāt cietas konstrukcijas noliktavās, kas ir viegli tīrāmas un dezinficējamas un ko ir apstiprinājusi kompetentā iestāde.";13. B pielikuma VII nodaļā pievieno šādu:"5. Pirmajā tirdzniecības posmā gaļas produktiem jābūt pievienotam tirdzniecības dokumentam, kas minēts direktīvas 3. panta A daļas 9. punkta b) apakšpunkta i) ievilkumā.Pārvadāšanai un tirdzniecībai turpmākajos posmos produktiem jābūt pievienotam tirdzniecības dokumentam, kurā norādīts nosūtītājuzņēmuma apstiprinājuma numurs, kas identificē par kontroli atbildīgo kompetento iestādi";14. B pielikuma VIII nodaļas B punktu aizstāj ar šo:"B. Uzņēmuma, kas ražo gaļas produktus hermētiski noslēgtos konteineros, darbiniekam vai vadītājam ar paraugu ņemšanu jāpārbauda, lai:1) gaļas produktiem, ko paredzēts uzglabāt vides temperatūrā, būtu piemērota tāda termiskā apstrāde, kas spēj iznīcināt vai dezaktivēt patogēnos mikroorganismus vai patogēno mikroorganismu sporas. Jāreģistrē ražošanas parametri - karsēšanas ilgums, temperatūra, pildīšana, konteineru izmērs utt.Termiskās apstrādes aparātam jābūt aprīkotam ar kontroles ierīcēm, kuras ļauj pārbaudīt, vai konteineriem ir veikta efektīva termiskā apstrāde;2) materiāli, ko izmanto konteineriem, atbilstu Kopienas prasībām attiecībā uz materiāliem, kuriem paredzēts nonākt saskarē ar pārtikas produktiem;3) dienas produkcijas pārbaudes notiktu iepriekš noteiktos intervālos, lai nodrošinātu zīmogošanas efektivitāti. Tādēļ jābūt pieejamam piemērotam aprīkojumam, lai pārbaudītu aizzīmogoto konteineru perpendikulārās sekcijas un šuves (salaiduma vietas);4) ražotājs veiktu papildu pārbaudes ar paraugu ņemšanu, lai nodrošinātu, ka:a) strerilizētie produkti būtu bijuši pakļauti efektīvai apstrādei, izmantojot:- inkubācijas testus. Inkubācija jāveic vismaz 37 °C septiņas dienas vai vismaz 35 °C desmit dienas, vai jebkurā citā laika un temperatūras kombinācijā, ko kompetentā iestāde atzinusi par līdzvērtīgu,- satura vai konteinera mikrobioloģisko pārbaudi uzņēmuma laboratorijā vai kādā citā apstiprinātā laboratorijā;b) pasterizētie produkti hermētiski noslēgtos konteineros atbilst kompetentās iestādes atzītiem kritērijiem;5) būtu veiktas vajadzīgās pārbaudes, lai nodrošinātu, ka dzesēšanas ūdenī pēc lietošanas ir hlora atlieklīmenis. Dalībvalstis tomēr var piešķirt atkāpi no minētās prasības, ja ūdens atbilst Direktīvas 80/778/EEK prasībām.";15. B pielikuma IX nodaļas 2. punkta a) apakšpunktu aizstāj ar šo:"2. a) Gaļas produkts, kas atrodas gatavajā maltītē, tūlīt pēc sagatavošanas:i) vai nu pēc iespējas drīzāk jāsajauc ar pārējām sastāvdaļām; tādā gadījumā laikam, kurā gaļas produktu temperatūra ir no 10 °C līdz 60 °C, jābūt maksimāli divām stundām;ii) vai pirms sajaukšanas ar pārējām sastāvdaļām jāsasaldē līdz 10 °C vai mazākai temperatūrai.Ja piemēro citus sagatavošanas paņēmienus, tad tie jāapstiprina kompetentajai iestādei, kura attiecīgi informē Komisiju.";16. C pielikuma II nodaļas A daļas 2. punkta a) apakšpunktu aizstāj ar šādu:"a) saldētavā, ja vien izejvielas nesavāc un nekausē termiņā, kas noteikts B daļas 3. punkta b) apakšpunktā un B daļas 3. punkta c) apakšpunktā;";17. C pielikuma II nodaļas B daļas 7. punktā svītro vārdkopu "izejvielu ražošanai"18. C pielikuma II nodaļas B daļas 8. punktu aizstāj ar šādu:"8. Kausētiem dzīvnieku taukiem, atkarībā no to veida, jāatbilst šādiem standartiem:| Govis | Cūkas | Citu dzīvnieku tauki |Pārtikas tauki | Attīrāmie tauki | Pārtikas cūku tauki | Kausēti cūku tauki un citi attīrāmie cūku tauki | Pārtikas | Attīrāmie |Premier jus | Citi | Kausēti cūku tauki | Citi tauki |Brīvās taukskābes (m/m % oleīnskābe) | 0,75 4 meq/kg | 1,25 4 meq/kg | 3,0 6 meq/kg | 0,75 4 meq/kg | 1,25 6 meq/kg | 2,0 6 meq/kg | 1,25 4 meq/kg | 3,0 10 meq/kg |Mitrums un piemaisījumi | maks. daudzums 0,5 % |Smarža, garša, krāsa | parasta" |2. pants1. Dalībvalstīs stājas spēkā normatīvie un administratīvie akti, kas vajadzīgi, lai līdz 1996. gada 1. oktobrim izpildītu šo direktīvu. Dalībvalstis par to tūlīt informē Komisiju.Kad dalībvalstis pieņem tādus aktus, tajos iekļauj atsauci uz šo direktīvu vai arī tādu atsauci pievieno to oficiālai publikācijai. Dalībvalstīs nosaka, kādā veidā izdarāmas tādas atsauces.2. Dalībvalstis dara zināmus Komisijai tos savu tiesību aktu svarīgākos noteikumus, ko tās pieņēmušas jomā, ko reglamentē šī direktīva.3. pantsŠī direktīva stājas spēkā 20. dienā pēc tās publicēšanas Eiropas Kopienu Oficiālajā Vēstnesī.4. pantsŠī direktīva ir adresēta dalībvalstīm.Briselē, 1995. gada 22. decembrīPadomes vārdā —priekšsēdētājsL. Atienza Serna[1] OV L 26, 31.1.1977., 85. lpp. Direktīvā jaunākie grozījumi izdarīti ar 1994. gada Pievienošanās aktu.[2] OV 121, 29.7.1964., 2012./64. lpp. Direktīvā jaunākie grozījumi izdarīti ar Direktīvu 95/23/EK (OV L 243, 11.10.1995., 7. lpp.).[3] OV L 382, 31.12.1988., 3. lpp. Direktīvā jaunākie grozījumi izdarīti ar 1994. gada Pievienošanās aktu.--------------------------------------------------


title: Padomes Direktīva (1980. gada 22. decembris), ar kuru pēc Grieķijas pievienošanās groza Direktīvu 64/432/EEK par dzīvnieku veselības problēmām, kas ietekmē Kopienas iekšējo tirdzniecību ar liellopiem un cūkām, un Direktīvu 80/217/EEK, ar ko ievieš Kopienas pasākumus, lai kontrolētu klasisko cūku mēri

text:
Svarīgs juridisks paziņojums

|

31980L1274

Oficiālais Vēstnesis L 375 , 31/12/1980 Lpp. 0075 - 0075 Speciālizdevums grieķu valodā Nodaļa 03 Sējums 32 Lpp. 0210  Speciālizdevums spāņu valodā: Nodaļa 03 Sējums 20 Lpp. 0140  Speciālizdevums portugāļu valodā Nodaļa 03 Sējums 20 Lpp. 0140  Speciālizdevums somu valodā: Nodaļa 3 Sējums 12 Lpp. 0272  Speciālizdevums zviedru valodā: Nodaļa 3 Sējums 12 Lpp. 0272

		Padomes Direktīva(1980. gada 22. decembris),ar kuru pēc Grieķijas pievienošanās groza Direktīvu 64/432/EEK par dzīvnieku veselības problēmām, kas ietekmē Kopienas iekšējo tirdzniecību ar liellopiem un cūkām, un Direktīvu 80/217/EEK, ar ko ievieš Kopienas pasākumus, lai kontrolētu klasisko cūku mēri(80/1274/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu,ņemot vērā 1979. gada Pievienošanās aktu, un jo īpaši tā 146. pantu,ņemot vērā Komisijas priekšlikumu,tā kā, ievērojot Grieķijas Pievienošanās akta 22. pantu, minētā Akta II pielikumā uzskaitīto aktu pielāgojumi jāievieš saskaņā ar pamatnostādnēm, kas izklāstītas minētajā pielikumā; tā kā attiecīgi jāpielāgo Direktīva 64/432/EEK [1], kurā jaunākie grozījumi izdarīti ar Direktīvu 80/219/EEK [2];tā kā turklāt jāpiemēro Direktīva 80/217/EEK [3], kuru pieņēma pēc Pievienošanās līguma parakstīšanas, un kura ir spēkā pēc 1981. gada 1. janvāra, lai nodrošinātu atbilstību Pievienošanās akta noteikumiem,IR PIEŅĒMUSI ŠO DIREKTĪVU.1. pantsAr šo Direktīvu 64/432/EEK groza šādi.1. Direktīvas B pielikuma 12. punktam pievieno šādu apakšpunktu."j) Grieķijā:Κτηνιατρικόν Ινστιτούτον Λοιμωδών καίΠαρασιτικών ΝοσημάτωνΙερά όδός 75Αθήναι301."2. Direktīvas C pielikuma 9. punktam pievieno šādu apakšpunktu."j) Grieķijā:Κτηνιατρικόν Ινστιτούτον Λοιμωδών καίΠαρασιτικών ΝοσημάτωνΙερά όδός 75Αθήναι301."3. Direktīvas F pielikuma I sertifikāta parauga 4. zemsvītras piezīmi un II, III un IV sertifikāta parauga 5. zemsvītras piezīmi papildina ar šādu tekstu."Grieķijā:Ο Προϊστάμενος τής Κτηνιατρικής Ύπηρεσίας τού σημείου έξόδου"2. pantsDirektīvas 80/217/EEK II pielikuma valsts laboratoriju, kas nodarbojas ar cūku mēri, sarakstam pievieno šādu tekstu."Grieķijā:Κτηνιατρικόν Ινστιτούτον Λοιμωδών καί Παρασιτικών Νοσημάτων (Εργαστήριον ιολογίας)Νεαπόλεως 9Αγία ΠαρασκευήΑττικής."3. pantsDalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas 1. panta prasības, vēlākais, līdz 1981. gada 1. janvārim un lai izpildītu šīs direktīvas 2. panta prasības, vēlākais, līdz 1981. gada 1. jūlijam. Dalībvalstis par to tūlīt informē Komisiju.4. pantsŠī direktīva ir adresēta dalībvalstīm.Briselē, 1980. gada 22. decembrīPadomes vārdā —priekšsēdētājsJ. Santer[1] OV 121, 29.7.1964., 1977./64. lpp.[2] OV L 47, 21.2.1980., 25. lpp.[3] OV L 47, 21.2.1980., 11. lpp.--------------------------------------------------


title: Padomes Direktīva 93/120/EK (1993. gada 22. decembris), ar ko groza Direktīvu 90/539/EEK par dzīvnieku veselības nosacījumiem, kas reglamentē mājputnu un inkubējamo olu tirdzniecību Kopienā un to ievešanu no trešām valstīm

text:
Svarīgs juridisks paziņojums

|

31993L0120

Oficiālais Vēstnesis L 340 , 31/12/1993 Lpp. 0035 - 0038 Speciālizdevums somu valodā: Nodaļa 3 Sējums 55 Lpp. 0207  Speciālizdevums zviedru valodā: Nodaļa 3 Sējums 55 Lpp. 0207

		Padomes Direktīva 93/120/EK(1993. gada 22. decembris),ar ko groza Direktīvu 90/539/EEK par dzīvnieku veselības nosacījumiem, kas reglamentē mājputnu un inkubējamo olu tirdzniecību Kopienā un to ievešanu no trešām valstīmEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 43. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā putnkopības nozarē arvien pieaug lielo ražotņu skaits, kuri strādā intensīvā darba režīmā, ir jāizdara daži pielāgojumi Direktīvā 90/539/EEK par dzīvnieku veselības nosacījumiem, kas reglamentē mājputnu un inkubējamo olu tirdzniecību Kopienā un to ievešanu no trešām valstīm [4], lai precizētu tajā iekļautās prasības un atvieglotu dalībvalstīm to piemērošanu;tā kā Padome ir pieņēmusi Direktīvu 92/66/EEK par Kopienas pasākumiem Ņūkāslas slimības apkarošanai [5] un Direktīvu 92/40/EEK par Kopienas pasākumiem putnu gripas apkarošanai [6], tādējādi vienkāršojot Direktīvas 90/539/EEK piemērošanu;tā kā, ņemot vērā Padomei sagatavoto Komisijas ziņojumu par Ņūkaslas slimības izplatības risku un par prasībām attiecībā uz vakcīnām pret Ņūkāslas slimību, jāparedz, ka dažas dalībvalstis vai reģioni attiecīgā gadījumā ir atzīstami par tādiem, kur nav jāveic vakcinēšana pret Ņūkaslas slimību; tā kā tajā pašā laikā ir jāparedz iespēja vajadzības gadījumā atcelt šo statusu, kas neparedz vakcinēšanu pret Ņūkāslas slimību;tā kā jāgroza tirdzniecības noteikumi, kas attiecas uz trešām valstīm, lai tie būtu līdzvērtīgi noteikumiem, ko piemēro dalībvalstīs jo īpaši attiecībā uz Ņūkāslas slimību un putnu gripu,IR PIEŅĒMUSI ŠO DIREKTĪVU.1. pantsAr šo pantu izdara šādus grozījumus Direktīvā 90/539/EEK:1. Direktīvas 2. panta 3. punktu aizstāj ar šādu:"diennakti vecie cāļi". : ir jebkuri mājputni līdz 72 stundu vecumam, kas vēl nav baroti; tomēr muskuspīles (Cairina moschata) vai to krustojumus drīkst barot;".2. Direktīvas 2. panta 7. punktu aizstāj ar šādu:"ganāmpulks". : aptver visus mājputnus ar vienādu veselības stāvokli, kas atrodas vienā telpā vai vienā aplokā un veido vienotu epidemioloģisko vienību. Ja mājputni tiek turēti telpās, tas aptver visus putnus, kam ir kopīga gaisa telpa;".3. Direktīvas 2. panta 9. punkta c) apakšpunktu aizstāj ar šādu:"c) putnu audzētava ir:i) vaislas mājputnu audzētava, kurā audzē vaislas mājputnus, kas vēl nav sasnieguši reproduktīvo stadiju,vaiii) produktīvo mājputnu audzētava, kurā audzē produktīvos dējējputnus, kas vēl nav sasnieguši olu dēšanas stadiju;".4. Direktīvas 2. panta 15. punktu svītro.5. Direktīvas 5. pantu aizstāj ar šādu:"5. pantsKopienā drīkst tirgot:a) inkubējamās olas, diennakti vecos cāļus, vaislas mājputnus un produktīvos mājputnus, kas atbilst 6., 12., 15. un 17. pantā izklāstītajiem nosacījumiem. Tiem arī jāatbilst visiem nosacījumiem, kas izriet no 13. un 14. panta.Bez tam:- inkubējamajām olām jāatbilst 7. pantā izklāstītajiem nosacījumiem,- diennakti vecajiem cāļiem jāatbilst 8. pantā izklāstītajiem nosacījumiem,- vaislas un produktīvajiem mājputniem jāatbilst 9. pantā izklāstītajiem nosacījumiem;b) kaujamos mājputnus, kas atbilst 10., 12., 15. un 17. pantā izklāstītajiem nosacījumiem, kā arī nosacījumiem, kuri izriet no 13. un 14. panta;c) mājputnus (ieskaitot diennakti vecos cāļus), kas paredzēti medījamo putnu krājumu atjaunošanai un atbilst 10.a, 12., 15. un 17. pantā izklāstītajiem nosacījumiem, kā arī nosacījumiem, kuri izriet no 13. un 14. panta."6. Direktīvas 6. panta 1. punkta c) apakšpunktu aizstāj ar šādu:"c) tie nedrīkst atrasties apvidū, uz kuru slimības uzliesmojuma dēļ attiecas Kopienas tiesību aktos noteikti ierobežojoši pasākumi, jo mājputni ir uzņēmīgi pret šo slimību;".7. Direktīvas 6. panta 2. punktu aizstāj ar šādu:"2. Nosūtīšanas brīdī ganāmpulkā nenovēro mājputnu lipīgo slimību klīniskās pazīmes, un nepastāv nekādas šaubas par to;".8. Direktīvas 7. pantu aizstāj ar šādu:"7. pantsNosūtīšanas brīdī jāpārliecinās, ka inkubējamās olas:1. Iegūtas no ganāmpulkiem:- kas ilgāk par sešām nedēļām atradās vienā vai vairākos Kopienas uzņēmumos, kuri atbilst 6. panta 1. punkta a) apakšpunkta definīcijai,- kas, ja tie vakcinēti, ir vakcinēti saskaņā ar III pielikumā norādītajiem vakcinēšanas nosacījumiem,- kam 72 stundu laikā pirms nosūtīšanas valsts veterinārārsts vai pilnvarots veterinārārsts veicis dzīvnieku veselības pārbaudi, un pārbaudes laikā tajos nav novērotas lipīgas slimības klīniskās pazīmes un nepastāv nekādas šaubas par to,- vai kam valsts veterinārārsts vai pilnvarots veterinārārsts veicis ikmēneša veterināro ekspertīzi, turklāt no pēdējās ekspertīzes līdz nosūtīšanai nav pagājusi 31 diena. Izvēloties šo iespēju, valsts veterinārārstam vai pilnvarotajam veterinārārstam jāpārbauda ganāmpulka veselības stāvokļa ieraksti un jānovērtē tā pašreizējais veselības stāvoklis, izmantojot jaunāko informāciju, ko sniedz persona, kura aprūpējusi ganāmpulku 72 stundu laikā pirms nosūtīšanas. Ja ieraksti vai cita informācija rada aizdomas par slimību, valsts veterinārārsts vai pilnvarotais veterinārārsts veic ganāmpulka dzīvnieku veselības pārbaudi, lai izslēgtu mājputnu lipīgās slimības iespējamību.2. Marķētas saskaņā ar Komisijas Regulu (EEK) Nr. 1868/77.3. Dezinficētas saskaņā ar valsts veterinārārsta norādījumiem.Turklāt, ja ganāmpulku, no kura iegūst inkubējamās olas inkubācijas laikā, skar mājputnu lipīgās slimības, kas ir pārnēsājamas ar olām, par to jāpaziņo attiecīgajam inkubatoram un iestādei vai iestādēm, kuras ir atbildīgas par šo inkubatoru un izcelsmes ganāmpulku."9. Direktīvas 8. panta b) apakšpunktu aizstāj ar šādu:"b) atbilst III pielikumā norādītajiem vakcinēšanas nosacījumiem, ja tie ir vakcinēti;".10. Direktīvas 9. panta b) apakšpunktu aizstāj ar šādu:"b) atbilst II pielikumā norādītajiem vakcinēšanas nosacījumiem, ja tie ir vakcinēti;".11. Direktīvas 9. panta c) apakšpunktu aizstāj ar šādu:"c) kam 48 stundu laikā pirms nosūtīšanas valsts veterinārārsts vai pilnvarots veterinārārsts veicis dzīvnieku veselības pārbaudi, un pārbaudes laikā nav novērotas mājputnu lipīgo slimību klīniskās pazīmes un nepastāv nekādas šaubas par to;".12. Direktīvas 10. panta c) apakšpunktu aizstāj ar šādu:"c) ja ganāmpulka veselības pārbaude, ko valsts veterinārārsts vai pilnvarots veterinārārsts veicis 5 dienu laikā pirms kaujamo mājputnu nosūtīšanas, neuzrāda mājputnu lipīgo slimību klīniskās pazīmes un nepastāv nekādas šaubas par to;".13. Direktīvas 10. panta d) apakšpunktu aizstāj ar šādu:"d) kas neatrodas apvidū, uz kuru slimības uzliesmojuma dēļ attiecas Kopienas tiesību aktos noteikti ierobežojoši pasākumi, jo mājputni ir uzņēmīgi pret šo slimību."14. Direktīvu papildina ar šādu pantu:"10.a pants1. Nosūtīšanas brīdī jāpārliecinās, ka 72 stundas vecie mājputni, kas paredzēti medījamo savvaļas putnu krājumu atjaunošanai, nāk no saimniecības:a) kurā tie atradās kopš šķilšanās vai ilgāk nekā 21 dienu, un divu nedēļu laikā pirms nosūtīšanas tie nav bijuši saskarē ar jaunatvestiem mājputniem;b) uz kuru neattiecas nekādi veselības ierobežojumi, kas piemērojami mājputniem;c) kurā ganāmpulka veselības pārbaude, ko 5 dienu laikā pirms nosūtīšanas veicis valsts veterinārārsts vai pilnvarots veterinārārsts, tajā nav atklājusi mājputnu lipīgo slimību klīniskās pazīmes un nepastāv nekādas šaubas par to;d) kura neatrodas apvidū, uz ko slimības uzliesmojuma dēļ attiecas Kopienas tiesību aktos noteikts aizliegums, jo mājputni ir uzņēmīgi pret šo slimību.2. Direktīvas 6. un 9.a pants neattiecas uz 1. punktā minētajiem mājputniem."15. Direktīvas 11. panta 2. punkta trešo ievilkumu aizstāj ar šādu:"— atbilst III pielikumā norādītajiem vakcinēšanas nosacījumiem, ja tie vakcinēti;".16. Direktīvas 11. panta 2. punkta piekto ievilkumu aizstāj ar šādu:"— neatrodas apvidū, uz kuru slimības uzliesmojuma dēļ attiecas Kopienas tiesību aktos noteikti ierobežojoši pasākumi, jo mājputni ir uzņēmīgi pret šo slimību;".17. Direktīvas 11. panta 2. punkta pēdējo ievilkumu aizstāj ar šādu:"Saskaņā ar II pielikuma III nodaļas nosacījumiem pēdējā mēnesī pirms nosūtīšanas visi putni uzrāda negatīvus rezultātus seroloģiskajās reakcijās ar Salmonella pullorum un Salmonella gallinarum antivielām. Kas attiecas uz inkubējamajām olām vai diennakti vecajiem cāļiem, izcelsmes ganāmpulks pēdējos trīs mēnešos pirms nosūtīšanas jāpārbauda seroloģiski attiecībā uz Salmonella pullorum un Salmonella gallinarum, lai nodrošinātu infekcijas noteikšanu ar 95 % ticamību, ja tās izplatība ir 5 %."18. Direktīvas 12. panta 2. un 3. punktu aizstāj ar šādu:"2. Ja kāda dalībvalsts vai tās reģions (reģioni) vēlas panākt, ka tur nav jāveic vakcinēšana pret Ņūkāslas slimību, tie var iesniegt programmu saskaņā ar 13. panta 1. punkta nosacījumiem.Komisija izvērtē dalībvalstu iesniegtās programmas. Programmas var apstiprināt saskaņā ar kritērijiem, kas minēti 13. panta 1. punktā, ievērojot 32. pantā noteikto procedūru. Ievērojot to pašu procedūru, var noteikt vispārīgas vai konkrētas papildu garantijas, kas var būt nepieciešamas Kopienas iekšējā tirdzniecībā.Ja dalībvalsts vai dalībvalsts reģions uzskata, ka tas ir panācis stāvokli, kad nav jāveic vakcinēšana pret Ņūkāslas slimību, var iesniegt pieteikumu Komisijai, lai tā saskaņā ar 32. pantā noteikto procedūru piešķir tam statusu, kas neparedz vakcinēšanu pret Ņūkāslas slimību.Piešķirot dalībvalstij vai reģionam statusu, kas neparedz vakcinēšanu pret Ņūkāslas slimību, ir jāņem vērā 14. panta 1. punktā minētie dati un pirmām kārtām šādi kritēriji:- pēdējo 12 mēnešu laikā pret Ņūkāslas slimību nedrīkst vakcinēt 1. pantā minētos mājputnus, tas neattiecas uz pasta baložu obligāto vakcinēšanu, kas minēta Direktīvas 92/66/EEK 17. panta 3. punktā,- vaislas ganāmpulki vismaz vienreiz gadā seroloģiski jāapseko, lai nodrošinātos pret Ņūkāslas slimību, ievērojot sīki izstrādātos noteikumus, kas pieņemti saskaņā ar 32. pantā noteikto procedūru,- saimniecībā nedrīkst atrasties mājputni, kas pēdējo 12 mēnešu laikā vakcinēti pret Ņūkāslas slimību, tas neattiecas uz pasta baložiem, kuri vakcinēti saskaņā ar Direktīvas 92/66/EEK 17. panta 3. punktu.3. Komisija, ievērojot 32. pantā noteikto procedūru, var atsaukt statusu, kas neparedz vakcinēšanu pret Ņūkāslas slimību, ja:i) ir uzliesmojusi bīstama Ņūkāslas slimības epizootija, ko neizdodas apkarot;ii) vai ir atcelti likumā noteiktie ierobežojumi, kas aizliedz sistemātiski veikt profilaktisku vakcinēšanu pret Ņūkāslas slimību.4. Padome pēc Komisijas priekšlikuma ar kvalificētu balsu vairākumu pārskata 1. punktā minētos nosacījumus, pirms stājas spēka tiesību akti, ar kuriem saskaņo vakcīnu lietošanu pret Ņūkāslas slimību, bet ne vēlāk kā 1994. gada 31. decembrī."19. Direktīvas 15. panta 1. punktu aizstāj ar šādu:"1. "Diennakti vecos cāļus" un inkubējamās olas pārvadā:- agrāk neizmantotās šim nolūkam īpaši paredzētās vienreizlietojamās kastēs, kuras pēc tam jāiznīcina,- vai kastēs, ko drīkst atkārtoti izmantot, ja tos iepriekš iztīra un dezinficē.Jebkurā gadījumā šādas kastes:a) drīkst izmantot tikai vienas sugas/šķirnes, kategorijas un veida mājputnu diennakti veco cāļu vai inkubējamo olu pārvadāšanai, kuri iegūti vienā uzņēmumā;b) jāmarķē, norādot:- izcelsmes dalībvalsti un reģionu,- izcelsmes uzņēmuma apstiprinājuma numuru, kā to paredz II pielikuma I nodaļas 2. punkts,- cāļu vai olu skaitu katrā kastē,- mājputnu sugu/šķirni, pie kuras pieder olas vai cāļi."20. Direktīvas 15. panta 3. punkta trešo ievilkumu svītro.21. Direktīvas 15. panta 4. punktu papildina ar šādu apakšpunktu:"c) mājputnus, kas paredzēti medījamo putnu krājumu atjaunošanai bez kavēšanās jānogādā galapunktā, lai tie nenonāktu saskarē ar citiem mājputniem, izņemot putnus, kuri paredzēti medījamo putnu krājumu atjaunošanai un atbilst šajā direktīvā izklāstītajiem nosacījumiem."22. Direktīvas 17. panta pēdējo ievilkumu aizstāj ar šādu:"— jābūt zīmogam un parakstam, kas pēc krāsas atšķiras no sertifikāta."23. Direktīvas 19. pantu svītro.24. Direktīvas 22. pantu aizstāj ar šādu:"22. pants1. Mājputnus un inkubējamās olas drīkst ievest no tādām trešām valstīm:a) kuru likumi paredz ziņot par tādām slimībām kā putnu gripa un Ņūkāslas slimība saskaņā ar attiecīgo definīciju Padomes Direktīvā 92/40/EEK un 92/66/EEK;b) kurās nav sastopama putnu gripa un Ņūkāslas slimība,vaikuras, lai arī tās nav brīvas no šīm slimībām, veic pasākumus to apkarošanai, kas vismaz ir līdzvērtīgi attiecīgajiem Direktīvā 92/40EEK un 92/66/EEK noteiktajiem pasākumiem.2. Papildu kritērijus trešo valstu klasificēšanai, ņemot vērā 1. panta b) apakšpunkta prasības jo īpaši attiecībā uz izmantojamo vakcīnu, pieņem līdz 1995. gada 1. janvārim saskaņā ar 32. pantā noteikto procedūru.3. Komisija, ievērojot 32. pantā noteikto procedūru, var nolemt, ka 1. punktā ietvertie nosacījumi ir piemērojami tikai daļai trešās valsts teritorijas."25. Direktīvas 24. panta h) apakšpunktu aizstāj ar šādu:"h) jābūt zīmogam un parakstam, kas pēc krāsas atšķiras no sertifikāta."26. Direktīvas 35. pantu svītro.27. Direktīvas I pielikumā Dānijai ir norādīta cita valsts etalonlaboratorija:"National Veterinary LaboratoryPoultry Disease DivisionHangoevej 2DK-8200 Aarhus N".28. IV pielikumā 5. parauga 14. punkta a) apakšpunktu aizstāj ar šādu:"a) iepriekš minētie putni atbilst Direktīvas 90/539/EEK 10. un 15. panta noteikumiem;".29. IV pielikumā 6. parauga 14. punkta a) apakšpunktu aizstāj ar šādu:"a) iepriekš minētie putni atbilst Direktīvas 90/539/EEK 10.a un 15. panta noteikumiem;".2. pants1. Dalībvalstīs ne vēlāk kā 1995. gada 1. janvārī stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Par to dalībvalstis tūlīt informē Komisiju.Kad dalībvalstis pieņem šos tiesību aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kādā veidā izdarāmas šādas atsauces.2. Dalībvalstis iepazīstina Komisiju ar to tiesību aktu noteikumiem, ko tās pieņēmušas jomā, uz kuru attiecas šī direktīva.3. pantsŠī direktīva ir adresēta dalībvalstīm.Briselē, 1993. gada 22. decembrīPadomes vārdā —priekšsēdētājsJ.-M. Dehousse[1] OV C 89, 31.3.1993., 8. lpp.[2] OV C 176, 28.6.1993., 26. lpp.[3] OV C 201, 26.7.1993., 50. lpp.[4] OV L 303, 31.9.1990., 6. lpp.[5] OV L 260, 5.9.1992., 1. lpp.[6] OV L 167, 22.6.1992., 1. lpp.--------------------------------------------------


title: Padomes Direktīva (1972. gada 19. decembris), ar kuru groza Padomes 1971. gada 26. jūlija Direktīvu par dalībvalstu tiesību aktu tuvināšanu attiecībā uz kopīgiem noteikumiem, ko piemēro metroloģiskās kontroles mērinstrumentiem un metodēm

text:
Svarīgs juridisks paziņojums

|

31972L0427

Oficiālais Vēstnesis L 291 , 28/12/1972 Lpp. 0156 - 0157 Speciālizdevums somu valodā: Nodaļa 13 Sējums 2 Lpp. 0162  Speciālizdevums dāņu valodā: Sērija I Nodaļa 1972(28.12) Lpp. 0023  Speciālizdevums zviedru valodā: Nodaļa 13 Sējums 2 Lpp. 0162  Speciālizdevums angļu valodā: Sērija I Nodaļa 1972(28-30.12) Lpp. 0071  Speciālizdevums grieķu valodā Nodaļa 13 Sējums 2 Lpp. 0056  Speciālizdevums spāņu valodā: Nodaļa 13 Sējums 2 Lpp. 0177  Speciālizdevums portugāļu valodā Nodaļa 13 Sējums 2 Lpp. 0177

		Padomes Direktīva(1972. gada 19. decembris),ar kuru groza Padomes 1971. gada 26. jūlija Direktīvu par dalībvalstu tiesību aktu tuvināšanu attiecībā uz kopīgiem noteikumiem, ko piemēro metroloģiskās kontroles mērinstrumentiem un metodēm(72/427/EEK)EIROPAS KOPIENU PADOME,ņemot vērā 1972. gada 22. janvārī parakstīto Līgumu par jaunu dalībvalstu pievienošanos Eiropas Ekonomikas kopienai un Eiropas Atomenerģijas kopienai un jo īpaši tam pievienotā Akta 153. pantu,ņemot vērā Komisijas priekšlikumu,tā kā Padomes 1971. gada 26. jūlija Direktīvas par dalībvalstu tiesību aktu tuvināšanu attiecībā uz kopīgiem noteikumiem, ko piemēro metroloģiskās kontroles mērinstrumentiem un metodēm [1] II pielikums Kopienas paplašināšanās rezultātā prasa tehnisko pielāgošanu;tā kā, ievērojot iepriekš minētā Akta 30. pantu, minētā direktīva ir jāgroza atbilstoši šā Akta II pielikumā noteiktajām vadlīnijām,IR PIEŅĒMUSI ŠO DIREKTĪVU.1. pantsAttēlus, uz kuriem attiecas Padomes 1971. gada 26. jūlija Direktīvas II pielikuma 3.2.1. punkts, papildina ar burtiem, kas nepieciešami UK, IR un DK apzīmējumam saskaņā ar turpmāk doto paraugu:+++++ TIFF +++++2. pantsŠī direktīva ir adresēta dalībvalstīm un stājas spēkā no pievienošanās dienas.Briselē, 1972. gada 19. decembrīPadomes vārdā –priekšsēdētājsT. Westerterp[1] OV L 202, 6.9.1971., 1. lpp.--------------------------------------------------


title: Komisijas Direktīva 2004/89/EK (2004. gada 13. septembris), ar ko piekto reizi tehnikas attīstībai pielāgo Padomes Direktīvu 96/49/EK par dalībvalstu tiesību aktu tuvināšanu attiecībā uz bīstamu kravu pārvadāšanu pa dzelzceļu(Dokuments attiecas uz EEZ)

text:
               16.9.2004

               LV

               Eiropas Savienības Oficiālais Vēstnesis

               L 293/14

      KOMISIJAS DIREKTĪVA 2004/89/EK
   (2004. gada 13. septembris),
   ar ko piekto reizi tehnikas attīstībai pielāgo Padomes Direktīvu 96/49/EK par dalībvalstu tiesību aktu tuvināšanu attiecībā uz bīstamu kravu pārvadāšanu pa dzelzceļu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 23. jūlija Direktīvu 96/49/EK par dalībvalstu tiesību aktu tuvināšanu attiecībā uz bīstamu kravu pārvadāšanu pa dzelzceļu (1), un jo īpaši tās 8. pantu,
   tā kā:

               (1)

               Direktīvas 96/49/EK pielikumā ir noteikumi, kas attiecas uz starptautiskajiem bīstamo kravu pārvadājumiem pa dzelzceļu (RID) un ko piemēro no 2003. gada 1. jūlija.

               (2)

               Noteikumus RID parasti atjaunina reizi divos gados, to jaunākā redakcija ir spēkā no 2003. gada 1. janvāra ar pārejas posmu līdz 2003. gada 30. jūnijam.

               (3)

               Izņēmuma kārtā RID tika atjaunināti pēc viena gada, tādējādi labotais variants stājās spēkā 2004. gada 1. janvārī.

               (4)

               Tādēļ ir jāgroza Direktīvas 96/49/EK pielikums.

               (5)

               Šajā direktīvā paredzētie pasākumi ir saskaņā ar atzinumu, ko sniegusi Direktīvas 96/49/EK 9. pantā minētā Bīstamo kravu pārvadājumu komiteja,

         IR PIEŅĒMUSI ŠO DIREKTĪVU.
   1. pants
   Direktīvas 96/49/EK pielikumu aizstāj šādi:

      “Noteikumi, kas attiecas uz starptautiskajiem bīstamo kravu pārvadājumiem pa dzelzceļu (RID), kas ir Konvencijas par starptautiskajiem kravu dzelzceļa pārvadājumiem (COTIF) B papildinājuma I pielikumā un ko piemēro no 2004. gada 1. janvārī, ņemot vērā, ka terminu “līgumslēdzēja puse” un “valstis vai dzelzceļi” aizstāj ar terminu “dalībvalsts”.
      Noteikumu RID 2004. gada varianta grozījumu teksts tiks publicēts, tiklīdz tas būs pieejams visās Kopienas oficiālajās valodās.”

   2. pants
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības ne vēlāk kā līdz 2004. gada 1. oktobrim. Dalībvalstis tūlīt dara zināmus Komisijai minēto tiesību aktu tekstus, kā arī minēto aktu un šīs direktīvas korelācijas tabulu.
   Kad dalībvalstis pieņem šos aktus, tajos ietver atsauci uz šo direktīvu, vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara zināmus Komisijai valsts tiesību aktu noteikumus, kurus tās pieņem šīs direktīvas jomā.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2004. gada 13. septembrī

            Komisijas vārdā —

            Komisijas locekle

         Loyola DE PALACIO

      (1)  OV L 235, 17.9.1996., 25. lpp. Direktīvā jaunākie grozījumi izdarīti ar Komisijas Direktīvu 2003/29/EK (OV L 90, 8.4.2003., 47. lpp.).


title: Eiropas Parlamenta un Padomes Direktīva 1999/72/EK (1999. gada 29. jūlijs), ar ko groza Padomes Direktīvu 92/117/EEK par aizsardzības pasākumiem pret noteiktām zoonozēm un zoonožu izraisītājiem dzīvniekos un dzīvnieku izcelsmes produktos, lai novērstu barības izraisītu infekciju uzliesmojumus un intoksikācijas

text:
Svarīgs juridisks paziņojums

|

31999L0072

Oficiālais Vēstnesis L 210 , 10/08/1999 Lpp. 0012 - 0012

		Eiropas Parlamenta un Padomes Direktīva 1999/72/EK(1999. gada 29. jūlijs),ar ko groza Padomes Direktīvu 92/117/EEK par aizsardzības pasākumiem pret noteiktām zoonozēm un zoonožu izraisītājiem dzīvniekos un dzīvnieku izcelsmes produktos, lai novērstu barības izraisītu infekciju uzliesmojumus un intoksikācijasEIROPAS PARLAMENTS, EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 152. panta 4. punktu,ņemot vērā Komisijas priekšlikumu [1],ņemot vērā Ekonomikas un sociālo lietu komitejas atzinumu [2],rīkojoties saskaņā ar Līguma 251. pantā noteikto procedūru [3],tā kā:(1) Ievērojot iegūto pieredzi un zoonožu profilaksei un kontrolei piešķirto nozīmi, izrādās nepieciešami būtiski pārskatīt Padomes 1992. gada 17. decembra Direktīvas 92/117/EEK noteikumus par aizsardzības pasākumiem pret noteiktām zoonozēm un zoonožu izraisītājiem dzīvniekos un dzīvnieku izcelsmes produktos, lai novērstu barības izraisītu infekciju uzliesmojumus un intoksikācijas [4].(2) Šāda būtiska pārskatīšana varētu ietvert jaunu noteikumu ieviešanu attiecībā uz zoonožu paziņošanas sistēmu, pilnveidotu noteikumu ieviešanu mājputnu salmonelozes kontrolei un izskaušanai un citu zoonožu, kas nav putnu salmoneloze, kontroles sistēmas ieviešanu.(3) Šāda būtiska pārskatīšana jāapspriež un jāapsver visām attiecīgajām pusēm, to skaitā īpaši patērētāju organizācijām, lauksaimniecības nozarei un zinātnes pasaulei.(4) Līdz šai pārskatīšanai lietderīgi paredzēt, ka atliekami ir gan trešo valstu plānu iesniegšanas beigu termiņi, gan Komisijas pienākums iesniegt Eiropas Parlamentam un Padomei priekšlikumus par jauniem noteikumiem,IR PIEŅĒMUŠI ŠO DIREKTĪVU.1. pantsDirektīvu 92/117/EEK groza šādi.1. Direktīvas 14. panta 2. punktā vārdus "1998. gada 31. decembrim" aizstāj ar "vienu gadu pēc to aktu stāšanās spēkā, kas pieņemti, ievērojot 15.a) panta 2. punktā minētos priekšlikumus".2. Direktīvas 15.a) pantu groza šādi:a) 1. punkta otrajā rindā datumu "1997. gada 1. novembrim" aizstāj ar "2000. gada 31. martam";b) 2. punkta beigās datumu "1998. gada 1. jūnijam" aizstāj ar "2000. gada 31. decembrim".2. pants1. Dalībvalstīs stājas spēkā likumi un normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2001. gada 31. maijam. Par to tās tūlīt informē Komisiju.Ja dalībvalstis pieņem šos pasākumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka metodes, kā izdarāmas šādas atsauces.2. Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, uz kuru attiecas šī direktīva. Komisija par to informē pārējās dalībvalstis.3. pantsŠī direktīva stājas spēkā dienā, kad to publicē Eiropas Kopienu Oficiālajā Vēstnesī.4. pantsŠī direktīva ir adresēta dalībvalstīm.Briselē, 1999. gada 29. jūlijāEiropas Parlamenta vārdā —priekšsēdētājaN. FontainePadomes vārdā —priekšsēdētājaS. Hassi[1] OV C 63, 5.3.1999., 8. lpp.[2] 1999. gada 28. aprīļa atzinums (OV C 169, 16.6.1999.).[3] Eiropas Parlamenta 1999. gada 13. aprīļa atzinums (OV C 219, 30.7.1999.), Padomes 1999. gada 19. jūlija lēmums.[4] OV L 62, 15.3.1993., 38. lpp. Direktīvā jaunākie grozījumi izdarīti ar Direktīvu 97/22/EK (OV L 113, 30.4.1997., 9. lpp.).--------------------------------------------------